J E G Y Z Ő K Ö N Y V

Készült:  Dunaújváros Megyei Jogú Város Közgyűlésének 2006. június 1-jei üléséről.
              
Az ülés helye: Dunaújváros Megyei Jogú Város Közgyűlésének ülésterme
 
Jelen vannak:

1.	Dr. Kálmán András
2.	Almási Zsolt
3.	Cserna Gábor
4.	Dávid Béla
5.	Dr. Dorkota Lajos
6.	Hosszú János
7.	Jakab Sándor
8.	Dr. Kántor Károly
9.	Kecskés Rózsa
10.	Kerekes Judit
11.	Kismoni László
12.	Dr. Kovács Pálné
13.	Nagy Anikó
14.	Pintér Attila
15.	Pochner László
16.	Dr. Ragó Pál
17.	Selyem József
18.	Dr. Skaliczki Andrea
19.	Somogyi György
20.	Szántó Péter
21.	Szekeres György
22.	Tóth Kálmán                              képviselők      

Igazoltan távol:

1.	Barányi Albert
2.	Cserni Béla
3.	Kiss András
4.	Ladányi Béla
5.	Rohonczi Sándor		    képviselők

Tanácskozási joggal meghívottak közül megjelent:

Dr. Tóth István                                  címzetes főjegyző
Dr. Hőnigh Magdolna                       aljegyző
Berzlánovits Mátyás                         a városüzemeltetési és fejlesztési iroda 
                                                         vezetője
Bojtorné Nagy Katalin                      a szociális és egészségügyi iroda vezetője
Dr. Deák Mária                                 az oktatási és kulturális iroda vezetője
Kukorelli Sándor                               a szervezési és jogi iroda megbízott vezetője
Dr. Kresák Ilona                               a közigazgatási iroda vezetője
Horváth László                                 a pénzügyi és vagyonkezelési iroda
                                                         vezetője
Szabó Imre                                      az építésügyi és környezetvédelmi iroda
                                                         vezetője
Takács Csaba                                  az ifjúsági és sport iroda vezetője
Tóthné Záhorszky Margit                 a személyügyi és gondnoksági iroda ve-
                                                         zetője

Dr. Kálmán András polgármester köszöntötte a testületi tagokat, valamint a meghívottakat és az ülést megnyitotta.

Megállapította, hogy a megválasztott 27 képviselő közül megjelent 22 fő, így a testület határozatképes.

Dr. Kálmán András polgármester:

Tisztelt Közgyűlés!

A meghívóban feltüntetett napirendi pontok között vannak olyanok, melyeket az illetékes bizottságok postázást követően, közgyűlésünk hetében tárgyalták.
Kérdezem a bizottságok elnökeit, hogy a bizottságok tárgyalták-e a megjelölt napirendi pontokat?

Kérdezem a gazdasági bizottság elnökének helyettesét, hogy a bizottság tárgyalta-e a 3.), 5.), 6.), 7.), 8.), 9.), 11.), 20.), 24.), 25.), 26.), 29.), 30.), 33.) és 34.) sorszámmal jelzett napirendi pontokat? 

Pintér Attila képviselő, a gazdasági bizottság elnökhelyettese:

Igen.

Dr. Kálmán András polgármester:

Kérdezem az ügyrendi, igazgatási és jogi bizottság elnökének helyettesét, hogy a bizottság tárgyalta-e a 3.), 32.), 33.) és 34.) sorszámmal jelzett napirendi pontokat?

Kecskés Rózsa képviselő, az ügyrendi, igazgatási és jogi bizottság elnökhelyettese:

Igen.

Dr. Kálmán András polgármester:

Kérdezem az egészségügyi és szociális bizottság elnökét, hogy a bizottság tárgyalta-e a 12.), 13.), 14.), 15.), 16.), 17.), 18.), 19.), 34.) és 36.)  sorszámmal jelzett napirendi pontokat?

Kecskés Rózsa képviselő, az egészségügyi és szociális bizottság elnöke:

Igen.

Dr. Kálmán András polgármester:

Kérdezem a közbiztonsági bizottság elnökét, hogy a bizottság tárgyalta-e a 4.) sorszámmal jelzett napirendi pontot?

Dávid Béla képviselő, a közbiztonsági bizottság elnöke:

Igen.

Dr. Kálmán András polgármester:

Kérdezem a pénzügyi bizottság elnökének helyettesét, hogy a bizottság tárgyalta-e a 3.), 5.), 6.), 7.), 8.) 24.) és 34.) sorszámmal jelzett napirendi pontokat?

Pochner László képviselő, a pénzügyi bizottság elnök-helyettese:

Igen.

Dr. Kálmán András polgármester:

Kérdezem a vagyongazdálkodási bizottság elnökét, hogy a bizottság tárgyalta-e a 5.), 6.), 7.), 8.) és 20.) sorszámmal jelzett napirendi pontokat?

Pintér Attila képviselő, a vagyongazdálkodási bizottság elnöke:

Igen.

Dr. Kálmán András polgármester:

Kérdezem a kulturális, kisebbségi és vallásügyi bizottság elnökét, hogy a bizottság tárgyalta-e a 10.), 22.), 31.) és 32.) sorszámmal jelzett napirendi pontokat?

Szántó Péter képviselő, a kulturális, kisebbségi és vallásügyi bizottság elnöke:

Igen.

Dr. Kálmán András polgármester:

Kérdezem a lakásügyi bizottság elnökét, hogy a bizottság tárgyalta-e a 3.) sorszámmal jelzett napirendi pontot?

Somogyi György képviselő, a lakásügyi bizottság elnöke:

Igen.

Dr. Kálmán András polgármester:

Kérdezem egyéb javaslat van-e?
Amennyiben nincs, kiküldött napirendi pontok tárgyalását teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a kiküldött napirendi pontok tárgyalását – mellette szavazott 22 fő (Dr. Kálmán András, Almási Zsolt, Cserna Gábor, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Dr. Ragó Pál, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán) – elfogadta.

Dr. Kálmán András polgármester:

Tisztelt Közgyűlés!

A helyi önkormányzatokról szóló 1990:LXV. tv. 12.§ (4) bekezdés a.) pontja értelmében, valamint az adatvédelmi biztos 1926/4/2004. ügyiratszámú állásfoglalása alapján a közgyűlés zárt ülést tart választás, kinevezés, felmentés, vezetői megbízatás adása, illetőleg visszavonása, fegyelmi eljárás megindítása, fegyelmi büntetés kiszabása és állásfoglalást igénylő személyi ügy tárgyalásakor, ha az érintett a nyilvános tárgyalásba nem egyezik bele; továbbá önkormányzati, hatósági, összeférhetetlenségi és kitüntetési ügy, valamint vagyonnyilatkozattal kapcsolatos eljárás tárgyalásakor.

Mai ülésünk 36.) napirendi pontja, mely a Szent Pantaleon Kórház Kht. ügyvezető igazgató főorvosa jutalmazási követelményeinek meghatározására vonatkozik. Dr. Máté-Kasza László főigazgató úr írásban nyilatkozott arról, hogy zárt ülés tartását kéri, ezért ezt a napirendi pontunkat, valamint a 37.) napirendi pontunkat, mely a közgyűlés által alapított díj adományozására vonatkozik, zárt ülésen kell tárgyalnunk anélkül, hogy erről külön szavaznánk.

Az SZMSZ 11/A.§ (6) bekezdés a.) pontja értelmében részvételi és tanácskozási joggal részt vesznek a zárt ülésen az adott előterjesztés előkészítésében résztvevő, ügyismerettel rendelkező irodavezetők, és meghívás esetén az érintettek is, ezért a zárt ülésen a 36.) napirendi pont tárgyalásánál rész vesz Bojtorné Nagy Katalin a szociális és egészségügyi iroda vezetője, valamint a napirendi ponthoz meghívottak, a 37.) napirendi pont tárgyalásánál pedig Tóthné Záhorszky Margit a személyügyi és gondnoksági iroda vezetője.

N a p i r e n d :

Nyilvános ülés:

1.	Tájékoztató a polgármester és a polgármesteri hivatalnak a közgyűlés két ülése közötti időszakban végzett munkájáról, a fontosabb eseményekről és az átruházott hatáskörben hozott polgármesteri határozatokról
Előadó:	a polgármester

2.	Jelentés a lejárt határidejű közgyűlési határozatok végrehajtásáról
Előadó:	a polgármester

3.	Javaslat a lakások és helyiségek bérletéről, valamint a lakásépítés és –vásárlás helyi támogatásáról szóló 1/1994. (I.12.) KR számú rendelet módosítására és kiegészítésére
	Előadó:	a gazdasági bizottság elnöke
			a lakásügyi bizottság elnöke
			a pénzügyi bizottság elnöke
			az ügyrendi, igazgatási és jogi bizottság elnöke

4.	Javaslat a Dunaújvárosi Vízirendészeti Rendőrőrs őrsparancsnoka személyének véleményezésére
	Előadó:	a polgármester
			
5.	Javaslat a DVG Dunaújvárosi Vagyonkezelő Rt. 2004. évi összevont (konszolidált) beszámolójának és 2004. évi üzleti jelentésének elfogadására
Előadó:	a gazdasági bizottság elnöke
		a pénzügyi bizottság elnöke
		a vagyongazdálkodási bizottság elnöke

6.	Javaslat a DVG Dunaújvárosi Vagyonkezelő Rt. 2005. évi beszámolójának, 2005. évi üzleti jelentésének, valamint 2006. évi üzleti tervének elfogadására
	Előadó:	a gazdasági bizottság elnöke
			a pénzügyi bizottság elnöke
			a vagyongazdálkodási bizottság elnöke
				
7.	Javaslat a Dunaújvárosi Szennyvíztisztító és Szolgáltató Kft. 2004. évi beszámolója és üzleti jelentése elfogadására
	Előadó:	a gazdasági bizottság elnöke
			a pénzügyi bizottság elnöke
			a vagyongazdálkodási bizottság elnöke

8.	Javaslat a Dunaújvárosi Partvédelmi Vállalat 2005. évi beszámolójának és 2006. évi üzleti tervének elfogadására
	Előadó:	a gazdasági bizottság elnöke
a pénzügyi bizottság elnöke
a vagyongazdálkodási bizottság elnöke

9.	Javaslat a dunaújvárosi 224/2, 224/1, valamint 225 hrsz. alatt felvett ingatlanok értékesítésére kiírt zártkörű pályázat elbírálására (Az előterjesztés 2006. május 30-án kerül a postafiókokba)
     Előadó:	a gazdasági bizottság elnöke

10.Javaslat a Bartók Kamaraszínház és Művészetek Háza igazgatói állására kiírt pályázat elbírálására és a vezető megbízására
Előadó:	a kulturális, kisebbségi és vallásügyi bizottság elnöke
			   
11.Javaslat a szakképzés-technikusképzés helyszínének biztosítására a 2006/2007. tanévtől
	Előadó:	az oktatási bizottság elnöke
			a gazdasági bizottság elnöke

12.	Javaslat új közforgalmú gyógyszertár létesítéséhez hozzájárulás kiadására
	Előadó: az egészségügyi és szociális bizottság elnöke

13.	Tájékoztató az Állami Népegészségügyi és Tisztiorvosi Szolgálat Dunaújvárosi-, Adonyi-, Ercsi Városi Intézete dunaújvárosi székhellyel 2005. évi tevékenységéről
	Előadó: az egészségügyi és szociális bizottság elnöke 

14.	Javaslat a szolgáltatástervezési koncepció ütemtervének elfogadására
	Előadó: 	az egészségügyi és szociális bizottság elnöke

15.	Javaslat az Egyesített Szociális Intézmény 2005. évi tevékenységének értékelésére, beszámoló elfogadására
	Előadó: az egészségügyi és szociális bizottság elnöke

16.	Javaslat a Családsegítő és Gyermekjóléti Szolgálat – családsegítő szakmai egységének 2005. évi tevékenységének értékelésére, beszámoló elfogadására
	Előadó:  az egészségügyi és szociális bizottság elnöke

17.	Javaslat a felnőtt háziorvosi, a gyermekorvosi, valamint az ügyeleti szolgálat 2005. évi beszámolójának elfogadására
	Előadó:	az egészségügyi és szociális bizottság elnöke

18.	Javaslat a Bölcsődék Igazgatósága Dunaújváros Intézmény 2005. évi tevékenységének értékelésére, beszámoló elfogadására
	Előadó:	az egészségügyi és szociális bizottság elnöke

19.	Javaslat az Egészségmegőrzési Központ 2005. évi tevékenységének értékelésére, beszámoló elfogadására
	Előadó: az egészségügyi és szociális bizottság elnöke

20.	Javaslat a Fabó Éva Sportuszoda rekonstrukció I. ütemének közbeszerzési és beruházási feladatainak végrehajtására
	Előadó: a gazdasági bizottság elnöke
			a vagyongazdálkodási bizottság elnöke

21.	Javaslat a polgármesteri hivatal 2006. évi informatikai fejlesztésének elfogadására
	Előadó:	a polgármester

22.	Javaslat Dunaújváros rendezési tervei módosítása elindításának elhatározására (Szalki sziget és környéke, 730/431 hrsz-ú telek és környéke)
	Előadó: a városüzemeltetési és környezetvédelmi bizottság elnöke
			a vagyongazdálkodási bizottság elnöke
			a kulturális, kisebbségi és vallásügyi bizottság elnöke
			a gazdasági bizottság  elnöke
			a pénzügyi bizottság elnöke

23.	Javaslat a közforgalmú, közútpótló kompok, révek felújításához a 2006. évre központi költségvetési (állami) támogatás igénybevételére
	Előadó:	a gazdasági bizottság elnöke
			a pénzügyi bizottság elnöke

24.	Beszámoló a 2006. évi országgyűlési képviselőválasztáshoz a központi költségvetésből nem fedezhető kiadások finanszírozására az általános tartalék terhére biztosított keretösszeg felhasználásról
	Előadó:	a címzetes főjegyző

25.	Javaslat címzetes igazgatói cím adományozására Székelyi Sándor részére
	Előadó:	a polgármester

26.	Javaslat címzetes igazgatói cím adományozására Pallos László részére
	Előadó:	a polgármester

27.	Javaslat címzetes igazgatói cím adományozására Jankó Árpád részére 
	Előadó:	a polgármester

28.	Javaslat címzetes igazgatói cím adományozására Bognár Nándor részére
	Előadó:	a polgármester

29.	Javaslat címzetes igazgatói cím adományozására Odorné Vágó Éva részére
	Előadó:	a polgármester

30.	Javaslat a kötelező eszköz- és felszerelési jegyzékben foglaltaknak megfelelően az e célra 2006. évre elkülönített önkormányzati pénzeszköz felhasználására
	Előadó:	az oktatási bizottság elnöke
			a gazdasági bizottság elnöke
			a pénzügyi bizottság elnöke

31.	Javaslat a Penteléért Alapítvány kérelmének elbírálására
	Előadó:	a kulturális, kisebbségi és vallásügyi bizottság elnöke

32.	Javaslat a Dunaújváros Színházáért Alapítvány alapító okirata módosítására
	Előadó:	a kulturális, kisebbségi és vallásügyi bizottság elnöke
			az ügyrendi, igazgatási és jogi bizottság elnöke

33.	Javaslat a 3350/1 hrsz. alatt felvett “szabadstrand” hasznosítására
	Előadó:	a gazdasági bizottság elnöke
			az ügyrendi, igazgatási és jogi bizottság elnöke

34.	Javaslat Dunaújváros Megyei Jogú Város Közgyűlésének 70/2005. (III.10.) KH számú határozatának végrehajtására, az egészségügyi alapellátás rendelőhelyiségeinek értékesítésére
	Előadó:	a gazdasági bizottság elnöke
			az egészségügyi és szociális bizottság elnöke
			a pénzügyi bizottság elnöke
			az ügyrendi, igazgatási és jogi bizottság elnöke

35.	Tájékoztató Dunaújváros Megyei Jogú Város Polgármesteri Hivatala 2006. I-IV. havi pénzügyi terve teljesítéséről
	Előadó:	a polgármester

Zárt ülés:

36.	Javaslat a Szent Pantaleon Kórház Kht. ügyvezető főigazgató főorvosa jutalmazási követelményeinek meghatározására
	Előadó:	az egészségügyi és szociális bizottság elnöke

37.	Javaslat “Dunaújváros Közszolgálatáért” Díj adományozására
	Előadó:	a polgármester

1.) Tájékoztató a polgármester és a polgármesteri hivatalnak a közgyűlés két ülése közötti időszakban végzett munkájáról, a fontosabb eseményekről és az átruházott hatáskörben hozott polgármesteri határozatokról
	Előadó: a polgármester

Dr. Kálmán András polgármester:

Tisztelt Képviselőtársaim!

Ülésünk előtt kiosztásra került a Dunaújvárosi Televízió Kht. végelszámolójának értesítése a Fejér Megyei Bíróság által lefolytatott munkaügyi perekben hozott ítéletek által okozott plusz költségek bejelentéséről, valamint Fejér megye munkaerőpiacának 2006. április havi alakulását bemutató anyag.

Tisztelt Közgyűlés!

2006. május 26-án, pénteken nagy érdeklődés mellett zajlott városunkban a Duna Rallye futam. A szervezőbizottság elnöke a versenyről készített videofelvételt szeretné levetíteni testületünk előtt. Felkérem Major Zoltán urat, hogy a felvételt játssza le.

A vetítést követően:

Major Zoltán a szervezőbizottság elnöke:

Tisztelt Polgármester úr, Tisztelt Közgyűlés! Először is megnyugtatnék mindenkit, ez egy ilyen sport. Ez a sport tele van drámákkal természetesen és ez a baleset, amit láttunk, ez egy igen komoly balesetnek látszik, de természetes szó szerint, a 60 méter repülés után ezek olyan biztonságos autók, hogy sérülésmentesen szálltak ki a pilóták. 26-án kezdődött meg ez a verseny, amiből láthattunk egy ízelítőt, még én sem láttam, annyira frissen készül el ez a videoclip. Azért vagyok itt most, hogy nagyon nagy tisztelettel megköszönjem a városnak, Önöknek, hogy lehetőséget biztosítottak immár ötödik alkalommal arra, hogy megrendezhessük a Duna Rallyet, és ebben a versenyben az első nap az, amikor elkezdődik a verseny, gépátvételen, az izgalom, amikor felkészülnek, amikor mindenki izgul, délben, amikor elkezdődtek a lezárások, a város utcáit elég hosszú, 6 km-es szakaszon zártuk le, és aztán 4 órakor elindult a verseny. Azt gondolom, hogy mindenki nagy izgalommal vártam, akik ebben közreműködtek, akik ott voltak, akik részt vettek a szervezésben. Azt hiszem, hogy igazán csak akkor nyugodhattak meg, amikor az utolsó autó is elment. Szeretném külön megköszönni azt a most már évek óta tartó együttműködést és a város illetékeseinek azt a hozzáállását, amely lehetővé teszi azt, hogy ha 12 órakor zárás van, akkor 12 órakor lezárják a megfelelő utakat, és utána a pályaépítés, a rendezők, akik részt vesznek ebben, akik biztosítják a pályát, akik lehetőséget adnak arra, hogy egy ilyen remek elkezdődhessen igen magas színvonalon, ez mindenféleképpen egyedülálló. Még mindig igaz az, hogy Európában, és azt hiszem a rallye sportban egyáltalán nincs olyan verseny, ahol a város utcáin bármilyen nemű versenyszerű működés lenne, tehát még mindig Dunaújváros az egyedülálló abban, hogy a város utcáin, még ha prológ, tehát ez a prológ, ami nem számít a versenybe, de mégis megrendezésre kerül. A verseny második két napja az már a rutinszerű, ami látszott, hogy nagyon nehéz körülmények között, ez a két véglet, persze mindegyiknek megvan a maga nehézsége. A hegyen, ahol óriási drámák születtek, hiszen az első helyen álló Benik Andrásnak egy szervokormány meghibásodása miatt a 3. helyre  volt kénytelen visszakerülni, és ilyen körülmények között szervo nélkül elég nehéz lehetett vezetni, de egyöntetű volt mindenkinek az értékelése, hogy ez a verseny idézte a most már hagyományossá váló versenyek színvonalát, sőt egy kicsikét a felügyelő-bizottság elnöke ötös fölét adott ennek a versenynek a rendezésére, amelynek mindig az első és a legfontosabb része ez a prológ.
Tisztelt Hölgyeim és Uraim! Nagyon remélem azt, hogy a szokásosnál nagyobb felfordulást nem okoztunk. Nagyon remélem azt, hogy a város lakossága, akik újfent rendkívül fegyelmezetten fogadták, és viselkedtek, hiszen parkolókat ürítettek ki az előre kijelölt útvonal mellett nem álltak autók. Nagyon remélem, hogy túlságosan nagy bonyodalmat, nagy felfordulást nem okoztunk, ha igen, akkor azért elnézést kérünk, de ennek ismeretében, és tisztelettel megköszönöm az Önök támogatását, és remélem, hogy jövőre ugyanitt megrendezhetjük a 7. Duna Rallye-t. Köszönöm megtisztelő figyelmüket. 

Dr. Kálmán András polgármester:

Köszönöm Major Zoltán úrnak a hozzászólást.

Tisztelt Közgyűlés!

Kismoni László alpolgármester úr a Családi hétvége program keretében szervezett Parázs-Varázs és gyermeknapi rendezvényekről rövid videofilmet forgatott, melyet most lejátszunk Önöknek.

Felkérem az alpolgármester urat, hogy a felvételt játssza le.

A vetítést követően:

Dr. Kálmán András polgármester:

Kérdezem kérdés, hozzászólás a tájékoztatóval kapcsolatban van-e?

Kismoni László alpolgármester:

Tisztelt Polgármester úr, Tisztelt Közgyűlés! Először is szeretném egy kicsit kiigazítani, nem polgármester úr tehet róla, tévesen lett leírva, nem én forgattam természetesen ezt a felvételt, ahhoz ez túl jó volt, hanem Veres Péter úr segédkezett, akinek köszönöm ezúton is a munkáját.
Tisztelt Közgyűlés! Együtt beszélnék most mindkét filmről, és az ezzel kapcsolatos programokról, hogy nagyon-nagyon örülök, hogy Dunaújvárosban május végén ennyi remek, a dunaújvárosi lakosságot méltán érdeklő program volt. Részt vettem a programok nagy részén, ezért elmondhatom, hogy a városlakók - azt gondolom - nagyon nagy számban vettek részt ezeken, és nemhiába költöttünk el körülbelül 15 M Ft-ot az adófizetők pénzéből. Nagy tisztelettel szeretném megköszönni a családi hétvégét szervező csapatok közül a polgármesteri hivatal sport- ifjúsági irodájának a tevékenységét, a Dunaújváros Ifjúságáért Közalapítvány kuratóriumának a támogatását, és az Ifjúsági Információs és Tanácsadó Iroda kollégáinak a segítségét.

Cserna Gábor képviselő:

Tisztelt Közgyűlés, Tisztelt Polgármester úr! Kérdezném, hogy a 2001. áprilisi közgyűlési határozattal 2001. szeptemberétől bezárt József Attila Általános Iskolával kapcsolatban – ez egy öt éve húzódó probléma -, hogy mi is lesz az épületből. Az elképzelés már megvan. Részben megvan hozzá a BM cél és címzett támogatásból egy bizonyos összeg, amellyel úgymond, a beruházás elkezdhető. Ennek az ütemezésére kérdeznék rá. Tehát, hol tart, milyen stádiumban van a középiskolai kollégiummá való átalakítás, mikor, milyen közbeszerzési pályázatokat ír ki az önkormányzat, és ennek mi az ütemezése határidőben?

Berzlánovits Mátyás a városüzemeltetési- és fejlesztési iroda:

Tisztelt Közgyűlés, Tisztelt Polgármester úr! Valóban igaz, hogy elnyerte az önkormányzat a pályázatot. A közbeszerzési eljárás előkészítése folyamatban van. A tegnapi napon egyeztettem le a közbeszerzési bizottsággal és az ügyrendi, igazgatási és jogi bizottsággal, hogy 13-án fogja tárgyalni mindkét bizottság az előkészített felhívásunkat. Ezt követően tudjuk a felhívást közzétenni, a felhívás befogadását követően 52 napot kell biztosítani a pályázóknak a pályázatuk kidolgozására. Ezt követően kerülhet sor az ajánlatok bontására. Ezt követő egy héten belül az ajánlatok értékelése után az eredményhirdetés megtörténik, a jogszabály szerint legalább 8 napot kell várni a szerződéskötésig, mi a felhívásunkban 12 napot irányoztunk elő. Ennek a 12 napnak lejárta után a szerződést megkötjük és másnap átadjuk a munkaterületet és megkezdődik a kivitelezés. Az idei évben elképzeléseink szerint 40 M Ft-ot fogunk beépíteni, a következő évben és az azt követő évben durván a hátralévő 240 M Ft-ot felébe-felébe. A kért befejezési határidő 2008. június 30. Így biztosítható, hogy a nyári szünetben még megtörténjen a hiánypótlás és az intézmény berendezése, hogy szeptemberben a tanulókat fogadni tudja.

Dr. Dorkota Lajos képviselő: 

Tisztelt Közgyűlés, Tisztelt Polgármester úr! Megkaptuk a DTV Kht. végelszámolójának levelét, illetve az ahhoz kapcsolódó jogi állásfoglalást. Sajnos azt tartalmazza, amit sejtettünk, talán még a forint összeget is eltaláltuk, amikor közel 2 évvel ezelőtt a Fidesz azt mondta, hogy közel 20 M Ft-ba kerül ez az ügyvezetői döntés. Hát itt szerepel 15 M Ft, és egy korábbi munkavállaló, Sarok Edit is 4,valahánytized M Ft-ot kapott ítéletben, hogy meg kellett volna neki fizetnie, tehát összességében 20 M Ft kárt okozott a DTV korábbi ügyvezetője azzal, hogy – merem kijelenteni – szándékosan bocsátotta el jogellenesen a dolgozókat, és ahogy látom, nem fogják megkapni a bérüket, hiszen az anyag azt tartalmazza, hogy nincs rá fedezet, és sem a korábbi ügyvezető igazgató asszony, sem a város ezért helytállni nem tartozik. Én akkor is elmondtam, most is elmondom, borzasztóan sajnálom, hogy pusztán azért, mert egy pártnak ez volt az érdeke, tönkretettek egy korábban jól működő közszolgálati televíziót, és tönkretettek négy dolgozót. 

Kismoni László alpolgármester:

Úgy látszik öregszem, elfelejtettem, van még két dolog, amit el kell mondanom. Május 24-én egy Diákantológia 2006-os kiadványnak az átadása történt úgy, hogy több mint 120 fiatal vett részt ezen a könyvátadási ünnepségen. Elküldeném körbe, ez a Diákantológia a dunaújvárosi fiataloknak az alkotásairól szól. Úgy értesültem, hogy nem került a képviselői fakkokba ebből a kiadványból. Ezt pótolni fogjuk nagyon gyorsan, tehát napokon belül mindenki megfogja ezt kapni. A másik, Major Zoltán úr által elmondottakat a Duna Rallye vonatkozásában szeretném kiegészíteni, hogy este az állófogadáson, amit itt az önkormányzatnál tartottunk, Ferjáncz Attila úr részéről az MNASZ vezetőjének a részéről kapta Dunaújváros ezt a kupát, “Dunaújváros a Rallye Sportért 2006”. Körbe küldöm ezt is, tekintse meg mindenki. 

Jakab Sándor képviselő, az oktatási bizottság elnöke:

Tisztelt Polgármester úr, Tisztelt Közgyűlés! Amikor közgyűlésünk a költségvetést tárgyalta, akkor az egyik rubrikában a város tisztaságával kapcsolatosan egy megemeltebb költséget állított be. A városüzemeltetési és környezetvédelmi bizottság ennek alapján egy folyamatos munkát végzett az elmúlt időszakban. A múlt héten egy ülésén áttekintette ennek a munkának az eddigi állását és megállapította azt, hogy igen eredményes volt ez az elkezdett munka. Az ütemterv, ami városrészenként időre – nem azt mondom, hogy percre, de hétre – beosztotta a takarítandó területeknek a kérdését, és azt lehetett megállapítani, a bizottságunk azt állapította meg, hogy eredményre vezetett ez a munka. Úgy gondolom, minden képviselő, aki a saját körzetében jár, érzékeli a városban, hogy milyen rend és tisztaság van jelen pillanatban. Ugyanakkor a bizottságnak az volt az észrevétele, hogy ez lenne az alap, ami egy városban elvárható, ezt a tisztaságot kell tovább tartanunk. A Dunanett Kft. jelenlévő képviselője elmondta, hogy ezt a most kialakult állapotot úgy tűnik, lehet tartani. Úgy gondolom, ez nagyon jó dolog mindannyiunk számára. Természetesen az egyik dolog a takarítás, másik dolog a városlakók, meg valamennyiünk dolga az, hogy ne járuljunk ahhoz hozzá, hogy a városunk piszkosabb legyen, mi is hozzátehetünk ehhez igen sok dolgot. Úgy gondolom, ez a munka folytatandó, és a bizottságunk folyamatosan nyomon fogja követni ezt a munkát és reméljük, hogy ez az állapot fenntartható, és fenn is lesz tartva a következő években.

Pochner László képviselő:

Tisztelt Közgyűlés, Tisztelt Polgármester úr! Valóban dicséretes az, hogy a város tisztul, bár szerintem túldimenzionált ez a 100 M Ft, amennyiért tisztul, illetve jó lenne, ha nem csak a választás évében tisztítanák meg a várost, bármilyen önkormányzat is lesz, meg jó lenne, ha kiszámolnák, hogy milyen racionálisan és reálisan elkölthető összegből lehetne így fenntartani a város tisztaságát. A másik dolog, amivel kapcsolatban szólni szeretnék, a DTV már “le van lőve”, tehát ezzel kapcsolatban nincs mit mondanom, viszont egyre veszélyesebb dolgok kezdenek kialakulni, DVCSH kontra DSZSZ vonalon. A tulajdonosnak kellene valamit csinálni, ugyanis az a helyzet, hogy Dunaújváros Megyei Jogú Város Önkormányzatának van két cége, amelyben mind a kettőben többségi tulajdonos. Tökéletesen mutatott rá a mai újságban a cikkíró, ja és van kisebbségi tulajdonosa, ami nem ugyanaz, és az egyik kisebbségi tulajdonost valamilyen formában úgy látszik, a többségi tulajdonos jobban szereti, vagy tiszteli. Igazság van mindkét oldalon, tehát a DVCSH oldalán is lehet igazság nem vitatom, a DSZSZ oldalán én többet látok a magam részéről, tehát át kellene gondolni, hogy mit csináljunk, ugyanis a DSZSZ Kft-nek, ha jól látom, a 2004-es anyaga van itt, a 2005-ösbe bele sem merek gondolni, hogy mik lehetnek benne, mert azt csak hallomásból tudja az ember, hogy milyen dolgok vannak. Ha tovább gondoljuk a kérdést, a DVCSH-nak befolyik a lakosságtól valamilyen pénz, na de a DVCSH-nak a számlázó cége, na abba nekünk már nincs ám belelátásunk, ha nem tudnák Kedves Képviselő urak, mert az a cég, magáncég, Pomázi érdekeltségű cég, ez teljesen világos, tehát nem tudjuk mennyi folyik be például szennyvíztisztás révén, és bele sem tudunk úgy igazán nézni, mert egyébként semmi közünk nincs, már ezt is csacskaság volt annak idején engedélyezni, hogy egy közel 4 milliárdos árbevételű cégnél hagyjuk, hogy a számlázást, árbevételt, illetve a lakosság felé történő kiszámlázást odaadjuk egy másik magántulajdonú, vagy egy másik cégnek, történetesen a kisebbségi tulajdonos kezében lévő cégnek. Tehát jó lenne ezt átgondolni, mert ebből elég komoly gondok lehetnek, és nem gondolom azt, hogy Dunaújváros Megyei Jogú Város Önkormányzatának a zsebébe kellene nyúlni csak azért, mert mondjuk a DVCSH Kft. olyan bevételeket is elköltött más célra, mondjuk gázmotorra, amihez semmiféle joga, és jogosultsága nem volt.

Somogyi György képviselő:

Tisztelt Közgyűlés! A bevezetőben egy nagyon szép filmösszeállítást láthattunk a városi rallye versenyről, amely így nekem a filmvetítéssel is nagyon tetszetős volt és tetszett. Sajnos nem állt módomban megnézni.  Pozitív a visszhang valóban, aki látta, annak nagyon tetszett. Ami gondot látok én, és a jövőt illetően javasolnám megnézni, mit lehetne tenni az ügyben, hogy ennek a versenynek, ha ez továbbra is marad pénteki napon, akkor valamilyen módon a város nagyobb munkáltatóival egyeztessünk a tekintetben, hogy esetleg ezt a napot tegyük munkaszüneti nappá, és ennek megfelelően valamely szombaton ezt ledolgoznák az emberek. Komoly gondot okozott a városlakóknál, bizonyos munkáltatóknál, van ahol pozitívan álltak hozzá és elengedték előbb, tekintettel a várható közlekedési nehézségekre, és valamilyen módon meg lehetne szervezni, tehát ez nem a versen része, én azt gondolom, hogy nagyon tisztességesen, szépen megrendezték, de az óvodák, a bölcsődék szólnak a szülőknek, hogy “ma jöjjenek a gyerekért ekkor és ekkor”, na de ő dolgozik. Nem vehet mindenki erre a napra szabadságot, mert egyébként is nagyon sok olyan alkalommal kell a szabadsághoz nyúlni a városlakóknak óvoda, bölcsőde, vagy iskola témában, amikor a pedagógusok kirándulni mennek, amikor továbbképzést tartanak, amikor egyéb technikai értekezlete és a többik vannak, tehát javasolnám, hogy ezt a következő  szervezés előtt gondolja át a polgármester, vagy az új polgármester annak megfelelően, hogy valamilyen szinten könnyítsük a városlakókat. 
Másik téma; többen fordulnak ismételten szervezetünkhöz olyan panasszal, miszerint tárgyalta a közgyűlés a vízzel kapcsolatos helyi rendeletünket, és ahogy emlékszünk rá, nem került elfogadásra a rendelet az akkori beterjesztés alapján. Ez akkor volt, amikor azon ment a meditáció, hogy például mi legyen a számlában, hogy szerepeljen a számlán a tisztítási díj, a csatornadíj, az úgynevezett szennyvízelvezetési díj. Most nem került elfogadásra, tehát ma egy élő rendeletünk van, amely viszont külön-külön taglalja ezeket a díjakat, tehát a vízdíjat, a szennyvízelvezetési díjat, illetve meghatározza a szennyvíztisztítás díját. Ennek ellenére – mindenki nézze meg odahaza a számláját januártól – egybeolvasztották szépen a szennyvízelvezetés és tisztítás díját. Nem értik a lakók, nem tudják, hogy mi történt és miért van ez így. Kérném a Tisztelt Jegyző urat, hogy vizsgálja meg, hogy a számlakibocsátás pariban van-e a helyi rendeletünkkel, amennyiben nincs, a szükséges intézkedést meg kellene tenni. Az előbb szóba került az ügyvitel szolgáltató kft., amelyre valóban nincs belelátásunk, de nem csak beletekintésünk nincs az ott folyó ügyekbe, egyszerűen kriminális az a hang, amit ott egy panaszos kap, ha bemegy és reklamál. Megpróbálja egy társasházi képviselő rendezni a társasház közös vízfogyasztását, illetve az almérő, főmérő közötti különbözetet, egyszerűen nem is tárgyalnak vele. Az osztály vezetője, aki meg van bízva ezzel, és aláírja ezeket a számlákat, amikor bemennek reklamálni, őneki nincs ideje ezekkel a kérdésekkel foglalkozni, kibocsátanak egy leporellót, amelyet az ő gépükből lehúznak, amely számunkra kezelhetetlen és érthetetlen, ezt szeretnék leegyeztetni és egyszerűen nem találunk meghallgatásra. Kérem, valaki segítsen azoknak a társasházi közös képviselőknek, akik gyakorlatilag a város többszintes épületeinél azt a feladatot látják el, hogy a számlázás a tényleges fogyasztásnak megfelelően szeretnék fizetni, hogy valójában a tényleges fogyasztás szerint tudjanak fizetni, és legyen egyeztetési lehetőségük, mert már folynak bírósági perek ez ügyben, de ne bíróságra kelljen járni egy számunkra egyébként teljesen egyértelmű kérdéskörben is letisztázható helyzet miatt. 

Dr. Kálmán András polgármester:

Mivel nincs több jelentkező, a napirendet lezárom, a tájékoztatót teszem fel szavazásra, aki tájékoztatót elfogadja kérem, az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a tájékoztatót – mellette szavazott 16 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 5 fő (Cserna Gábor, Dr. Dorkota Lajos, Pochner László, Dr. Ragó Pál, Somogyi György), tartózkodott 1 fő (Dr. Kántor Károly) – elfogadta.

2.)  Jelentés a lejárt határidejű közgyűlési határozatok végrehajtásáról
Előadó: a polgármester

Dr. Kálmán András polgármester:

Tisztelt Közgyűlés!

A lejárt határidejű határozatokkal kapcsolatos jelentés tárgyalása során csak akkor kell határozatot hozni, ha a közgyűlés a jelentést nem fogadja el, vagy ha a határozat végrehajtási határidejét, vagy a határozat más tartalmi elemeit kívánja módosítani vagy kiegészíteni.
Az előterjesztés két részből áll, az első rész a lejárt határidejű közgyűlési határozatokról szóló jelentést tartalmazza, a második rész pedig az ott feltüntetett határozatok végrehajtási határidejének módosítására tesz javaslatot.
Először az előterjesztés I. fejezetét tárgyaljuk meg. Kérdezem ezzel kapcsolatban kérdés, hozzászólás egyéb javaslat van-e?
Amennyiben nincs, az I. fejezetet teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a lejárt határidejű határozatok végrehajtásáról szóló jelentést – mellette szavazott 16 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 3 fő (Cserna Gábor, Dr. Dorkota Lajos, Dr. Ragó Pál), tartózkodott 3 fő (Dr. Kántor Károly, Pochner László, Somogyi György) – elfogadta.

Dr. Kálmán András polgármester:

A II. fejezetet bocsátom vitára. Kérdezem kérdés, hozzászólás a jelentéssel kapcsolatban van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés - mellette szavazott 16 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 3 fő (Cserna Gábor, Dr. Dorkota Lajos, Dr. Ragó Pál), tartózkodott 3 fő (Dr. Kántor Károly, Pochner László, Somogyi György) - a következő határozatot hozta:

Dunaújváros Megyei Jogú Város Közgyűlésének 167/2006. (VI.01.) KH. számú határozata

1.) Dunaújváros Megyei Jogú Város Közgyűlése 
-	a 274/2005. (VII.7.) KH számú határozat végrehajtási határidejét 2006. november 9-ére,
-  a 381/2005. (XII.8.) KH számú határozat 2.) pontjának végrehajtási határidejét “az Országos Lakásügyi és Építésügyi Hivatal Településrendezési Főosztályának állásfoglalása megérkezését követő közgyűlés ülése” időpontjára.
- a 420/2005. (XII.15.) KH számú határozat 4.) pontjának végrehajtási határidejét 2006. július 13-ára,
-	a 24/2006. (I.26.) KH számú határozat 3.) pontjának végrehajtási határidejét 2006. szeptember 14-ére módosítja.

2.) Dunaújváros Megyei Jogú Város Közgyűlése a jelzett határozatoknak a jelentés II. részével nem érintett egyéb rendelkezéseit változatlan tartalommal hatályban tartja.

3.	Javaslat a lakások és helyiségek bérletéről, valamint a lakásépítés és –vásárlás helyi támogatásáról szóló 1/1994. (I.12.) KR számú rendelet módosítására és kiegészítésére
	Előadó:	a gazdasági bizottság elnöke
			a lakásügyi bizottság elnöke
			a pénzügyi bizottság elnöke
			az ügyrendi, igazgatási és jogi bizottság elnöke
		
Dr. Kálmán András polgármester:

Tisztelt Közgyűlés! 

Felkérem a gazdasági, a lakásügyi, a pénzügyi, valamint az ügyrendi, igazgatási és jogi bizottság elnökeit, hogy ismertessék a bizottsági véleményeket.

Pintér Attila képviselő, a gazdasági bizottság elnökhelyettese:

A gazdasági bizottság a napirendet a tegnapi napon megtárgyalta. A bizottság az ügyrendi, igazgatási és jogi bizottság a kihirdetés napra vonatkozó módosító javaslatát elfogadva a rendelet módosítás tervezetét egyhangúlag elfogadásra javasolja.

Pochner László képviselő, a pénzügyi bizottság elnök-helyettese:

A pénzügyi bizottság a hétfői rendkívüli bizottsági ülésen az előterjesztést megtárgyalta és 4 igen, 1 tartózkodás mellett támogatta.

Somogyi György képviselő, a lakásügyi bizottság elnöke:

A lakásügyi bizottság a mai rendkívüli ülésén a napirendet megtárgyalta és 2 igen, 2 nem szavazattal a rendelet módosítást nem támogatta.

Dr. Skaliczki Andrea képviselő, az ügyrendi, igazgatási és jogi bizottság elnöke:

Az ügyrendi bizottság keddi ülésén az előterjesztést megtárgyalta és közgyűlési tárgyalásra alkalmasnak találta.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A rendelet tervezet módosítását  teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés - mellette szavazott 16 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 3 fő (Cserna Gábor, Dr. Dorkota Lajos, Dr. Ragó Pál), tartózkodott 3 fő (Dr. Kántor Károly, Pochner László, Somogyi György) - megalkotta a lakások és helyiségek bérletéről, valamint a lakásépítés és – vásárlás helyi támogatásáról szóló 1/1994. (I.12.) KR számú rendelet módosítására vonatkozó 19/2006.(VI.2.) KR számú rendeletét.

DUNAÚJVÁROS MEGYEI JOGÚ VÁROS KÖZGYŰLÉSE
19/2006. (VI.2.) KR számú rendelete
a lakások és helyiségek bérletéről, valamint a lakásépítés és –vásárlás
helyi támogatásáról szóló, többszörösen módosított és kiegészített
1/1994. (I.12.) KR számú rendelet (továbbiakban: LR)
módosításáról és kiegészítéséről

1.§

(1) A 8/2006. (III.24.) KR számú rendelet 9.§ (1) bekezdésével módosított LR 75.§ (1) bekezdése az alábbi épületcímmel és bérleti díjjal kiegészül:

“Épület címe	Bérleti díj Ft/m2	
		
Bocskai u. 3/a	114	
Bocskai u. 4-8.	112	
Bocskai u. 5/a-b	96	
Bocskai u. 7.	110	
Dózsa Gy. u. 62/a-b	93	
Tavasz u. 14-16.	86	
Weiner T. krt. 9-15.	112.”	

(2) A 8/2006. (III.24.) KR számú rendelet 9.§ (1) bekezdésével módosított LR 75.§ (1) bekezdésében szereplő

a.) “Dózsa Gy. u. 5. és” szövegrész helyébe “Dózsa Gy. u. 5. és Kőműves u.” szövegrész lép és a megállapított 97 Ft/m2 bérleti díj változatlan marad;

b.) “Fáy András u. 1-3.  80  Ft/m2”  szövegrész  helyébe  “Fáy  András  u.  1-3.  97 Ft/m2” szövegrész lép;

c.) “Kalamár tér 2. 108 Ft/m2” szövegrész helyébe “Kalamár tér 2. 101 Ft/m2” szövegrész lép.

2.§

E rendelet 2006. június 2-án a kihirdetés napján lép hatályba, ezzel egyidejűleg az LR 75.§ (1) bekezdését módosító 8/2006. (III.24.) KR számú rendjelet 9.§ (1) bekezdésében szereplő alábbi szövegrészek hatályukat vesztik:
- “Dózsa Gy. u. 5. és”,
- “Fáy András u. 1-3. 80 Ft/m2”,
- Kalamár tér 2.108 Ft/m2”.

Dr. Kálmán András s.k.
polgármester	Dr. Tóth István s.k.
címzetes főjegyző	

4.	Javaslat a Dunaújvárosi Vízirendészeti Rendőrőrs őrsparancsnoka személyének véleményezésére
	Előadó:	a polgármester
	
Dr. Kálmán András polgármester:

A napirendi pont tárgyalásához meghívtuk Dr.Vízvári György r.ezredes urat, a Budapesti Rendőr-főkapitányság Dunai Vízirendészeti Rendőrkapitányság vezetőjét, Varsányi Gyula r. főhadnagy urat, a Dunaújvárosi Vízirendészeti Rendőrőrs mb. parancsnokát.
Kérem, biztosítsunk számukra tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a meghívottak részére – mellette szavazott 22 fő (Dr. Kálmán András, Almási Zsolt, Cserna Gábor, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Dr. Ragó Pál, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán) – tanácskozási jogot biztosított.

Dr. Kálmán András polgármester:

Felkérem a közbiztonsági bizottság elnökét, hogy ismertesse a bizottsági véleményt.

Dávid Béla képviselő, a közbiztonsági bizottság elnöke:

Az előterjesztést a közbiztonsági bizottság tárgyalta és javasolja a közgyűlésnek, hogy támogassa Varsányi Gyula kinevezését a Dunaújvárosi Vízirendészeti Rendőrőrs Őrsparancsnoki beosztásába.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 22 fő (Dr. Kálmán András, Almási Zsolt, Cserna Gábor, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Dr. Ragó Pál, Selyem József, Dr. Skaliczki Andrea, Somogyi György, Szántó Péter, Szekeres György, Tóth Kálmán) – a következő határozatot hozta:

Dunaújváros Megyei Jogú Város Közgyűlésének 168/2006. (VI.01.) KH. számú határozata

1.	Dunaújváros Megyei Jogú Város Közgyűlése támogatja Varsányi Gyula r. főhadnagy kinevezését a Dunaújvárosi Vízirendészeti Rendőrőrs őrsparancsnoki beosztásába.
2.	Dunaújváros Megyei Jogú Város Közgyűlése utasítja a polgármestert a határozat közlésére.

	Felelős:	- a határozat közléséért:
			  a polgármester
			- a határozat végrehajtásában való közreműködésért:
			  a szervezési és jogi iroda vezetője
	Határidő:	2006. június 15.

5.	Javaslat a DVG Dunaújvárosi Vagyonkezelő Rt. 2004. évi összevont (konszolidált) beszámolójának és 2004. évi üzleti jelentésének elfogadására
Előadó:	a gazdasági bizottság elnöke
		a pénzügyi bizottság elnöke
		a vagyongazdálkodási bizottság elnöke
		
Dr. Kálmán András polgármester:

Tisztelt Közgyűlés!

Ennél, valamint a következő napirendi pont tárgyalásánál is meghívottként vesz részt Kovács László a DVG Dunaújvárosi Vagyonkezelő Zrt. elnök-vezérigazgatója, akinek tanácskozási jogát az SZMSZ 10.§ (3) bekezdése folyamatosan biztosítja.

A bizottságok postázást követően tárgyalták az előterjesztést. Ülésünk előtt kiosztásra került a pénzügyi bizottság javaslata alapján egy újabb határozati javaslat, amely “B” változatként kerül beterjesztésre, a kipostázott anyagban lévő határozati javaslatot pedig kérem a Tisztelt Közgyűlést, hogy “A” változatként kezelje.
Felkérem a pénzügyi, a vagyongazdálkodási, valamint a gazdasági bizottság elnökeit, hogy ismertessék a bizottsági véleményeket.

Pintér Attila képviselő, a vagyongazdálkodási bizottság elnöke:

A gazdasági és a vagyongazdálkodási bizottság is a múlt héten az előterjesztést megtárgyalta és az eredeti határozati javaslatot egyhangúlag elfogadásra javasolja.

Pochner László képviselő, a pénzügyi bizottság elnök-helyettese:

A pénzügyi bizottság a saját javaslatát, tehát amit önök is látnak, 4 igen és 1 tartózkodással támogatta. Az is el szeretném mondani, hogy mi volt ennek az oka. Elsősorban gazdasági, gazdálkodási szempontokat vettünk figyelembe, ugyanis a mai napig nem ismerjük, mert nincs a nyomozás lezárva azt a tényt, hogy végül is a 2003. évben történt, meg azt megelőzően történt gazdasági események miatt hogy indulhatott az év 2004-ben. Tehát bizonytalan. Ezt akkor tudjuk, ha a rendőrség lezárja a nyomozást és azt mondja, hogy mint tudom én, 827 millió Ft-nak lába kélt. De ilyet nem mond még a nyomozati szerv, ezért ez egy bizonytalan dolog és kérdés. Majd erre kitérünk a továbbiakban, hogy ez alapján logikusan a 2005-öt sem szabadna elfogadni, mert világos, hogy akkor bizonytalan a 2004. éves zárás és bizonytalan a 2005. évi nyitás. Addig, amíg a nyomozati szervek le nem zárják a vizsgálódásokat és pénzügyileg ki nem mondják, a nyomozati szervek le nem zárják, illetve hát átadják a bíróságnak természetesen, de azért már tudni kellene. Nem kell ahhoz bíróság, a bíróság ahhoz kell, hogy elítéljék azt, aki ezt okozta, de ahhoz, hogy pénzügyileg tudjuk, hogy mi történt ott, ahhoz elég lenne a nyomozati szerveknek is a véleménye, hogy ők erre jutottak. Az igazság az, hogy hiányolom, hogy ha már befejeződött a nyomozás és bírósági szakban van a dolog, akkor miért nem tudunk arról, hogy mit is adtak át bírósági szakba. Ugyanis akkor tudnék dönteni erről a kérdésről. Mi ezért nem tudjuk ezt támogatni, mert ésszerűtlen dolog lenne, mert ha később kiderül, hogy emiatt módosítani kell az egész 2004. évet, meg a 2005-öst, az elé kínos lenne a többségi tulajdonos számára.

Dr. Kálmán András polgármester:

Kérdezem kérdés, hozzászólás, egyéb javaslat van-e?

Almási Zsolt alpolgármester:

Pochner úrnak a felvetésére tájékoztatnám Önöket, hogy a megyei főkapitány úr június 6-án fog arról tájékoztatást adni, hogy a vádhatóság felé milyen felterjesztést tesznek. Tehát e pillanatban is még a gyanúsítottak meghallgatása nyilván folyik. Annyit szeretnék azért hozzátenni, hogy jogi értelemben nem elegendő a nyomozati hatóságnak, sőt még az ügyészségnek a vádirata sem, egyedül a bíróság illetékes abban, hogy döntsön, vagy állapítson meg bűnös tevékenységet, amit aztán veszteségnek, illetve legális tevékenységnek minősíthet még dolgokat.

Pochner László képviselő:

Tisztelt Almási Alpolgármester úr! A mi bizottságunk sem azt mondja, hogy itt akkor fejek kellenek, az nem pénzügyi kérdés. Az kell, hogy tudjuk, hogy ott mennyi pénz hova került, ha került. Már pedig ha a nyomozati hatóság lezárja ezt, akkor ezt el fogja tudni dönteni. A bíróság ezt nem fogja, a bíróság azt fogja vizsgálni, akkor ha ez a pénz eltűnt, ezért ki a felelős, van-e felelős, stb. De nekünk pénzügyileg kellene az, hogy tudjuk, legalább plusz, mínusz 5 millió Ft-tal, hogy legalább ezt be lehessen tenni kockázati tartaléknak, vagy egyé tartaléknak a beszámolóba.

Dr. Kálmán András polgármester:

Mivel nincs több jelentkező, a napirendet lezárom. Először a határozati javaslat “A” változatát teszem fel szavazásra. Jelezni szeretném, hogy az “A” változat az eredeti határozati javaslat. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a határozati javaslat “A” változatát – mellette szavazott 16 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 2 fő (Dr. Dorkota Lajos, Pochner László), tartózkodott 2 fő (Dr. Kántor Károly, Somogyi György), nem szavazott 2 fő (Cserna Gábor, Dr. Ragó Pál) – elfogadta, és a következő határozatot hozta:

Dunaújváros Megyei Jogú Város Közgyűlésének 169/2006. (VI.01.) KH. számú határozata

Dunaújváros Megyei Jogú Város Közgyűlése a DVG. Dunaújvárosi Vagyonkezelő Rt. 2004. évi összevont (konszolidált) beszámolóját, üzleti jelentését a 2004. évi terv teljesítéséről  mérleg eszközök és források egyező végösszege szerinti 5.947.956 E Ft-tal, a mérleg szerinti eredmény  174.323 E Ft-os nyereséggel az előterjesztés mellékletei szerint  elfogadja.

Felelõs: - a határozat közléséért:
           a polgármester
         - a határozat végrehajtásában való közreműködésért:
           a pénzügyi és vagyonkezelési iroda vezetője
Határidõ: 2006. június 30.

6.	Javaslat a DVG Dunaújvárosi Vagyonkezelő Rt. 2005. évi beszámolójának, 2005. évi üzleti jelentésének, valamint 2006. évi üzleti tervének elfogadására
	Előadó:	a gazdasági bizottság elnöke
			a pénzügyi bizottság elnöke
			a vagyongazdálkodási bizottság elnöke

Dr. Kálmán András polgármester:

Tisztelt Közgyűlés!

A bizottságok postázást követően tárgyalták az előterjesztést. Ülésünk előtt kiosztásra került a DVG Zrt. Felügyelő Bizottságának 2006. május 26-ai ülés jegyzőkönyvi kivonata, valamint a pénzügyi bizottság javaslata alapján egy újabb határozati javaslat, amely “B” változatként kerül beterjesztésre. A kipostázott anyagban lévő határozati javaslatot pedig kérem a Tisztelt Közgyűlést, hogy “A” változatként kezelje. A határozati javaslat “B” változata I. és II. változatú döntési javaslatot tartalmaz, amelyről külön-külön kell szavaznunk.

Felkérem a pénzügyi, a vagyongazdálkodási, valamint a gazdasági bizottság elnökeit, hogy ismertessék a bizottsági véleményeket.

Pintér Attila képviselő, a vagyongazdálkodási bizottság elnöke:

A gazdasági bizottság és a vagyongazdálkodási bizottság is a tegnapi napon megtárgyalta a napirendet. Elfogadta és támogatta a pénzügyi bizottság által tett egyes pontban megfogalmazott kiegészítő javaslatot. Külön-külön pontként mind a 2005. évi beszámolót, mind pedig a 2006. évi üzleti tervet elfogadásra javasolja.

Pochner László képviselő, a pénzügyi bizottság elnök-helyettese:

A pénzügyi bizottság az általa javasolt megbontott két határozati javaslattal kapcsolatban a 2005. évi beszámolót 1 igen és 4 tartózkodással nem támogatta, a 2006. évi üzleti tervet 3 igen és 2 tartózkodással támogatta.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. Először a határozati javaslat “A” változatát – az eredeti határozati javaslatot - teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a határozati javaslat “A” változatát – mellette szavazott 14 fő (Dr. Kálmán András, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Selyem József, Szántó Péter, Szekeres György, Tóth Kálmán), ellene szavazott 2 fő (Dr. Dorkota Lajos, Pochner László), tartózkodott 2 fő (Almási Zsolt, Dr. Kántor Károly), nem szavazott 4 fő (Cserna Gábor, Dr. Ragó Pál, Dr. Skaliczki Andrea, Somogyi György) – elfogadta és a következő határozatot hozta:

Dunaújváros Megyei Jogú Város Közgyűlésének 170/2006. (VI.01.) KH. számú határozata

1.	Dunaújváros Megyei Jogú Város Közgyűlése a DVG Dunaújvárosi Vagyonkezelő Zrt. 2005. évi beszámolóját, üzleti jelentését  a 2005. évi terv teljesítéséről, 3.038.564 eFt mérleg főösszeggel és – 94.726 eFt mérleg szerinti eredménnyel az előterjesztés mellékletei szerint elfogadja.

2.	Dunaújváros Megyei Jogú Város Közgyűlése a DVG Dunaújvárosi Vagyonkezelő Zrt. 2006. évi üzleti tervét elfogadja.

	Felelős: - a határozat közléséért:
                      a polgármester
                    - a határozat végrehajtásáért:
                      a DVG. Dunaújvárosi Vagyonkezelő Rt. elnök-igazgatója
                    - a határozat végrehajtásában való közreműködésért:
                      a pénzügyi és vagyonkezelési iroda vezetője
	Határidő: a határozat közlésére: 2006. június 15.

7.	Javaslat a Dunaújvárosi Szennyvíztisztító és Szolgáltató Kft. 2004. évi beszámolója és üzleti jelentése elfogadására
	Előadó:	a gazdasági bizottság elnöke
			a pénzügyi bizottság elnöke
			a vagyongazdálkodási bizottság elnöke

Dr. Kálmán András polgármester:

Tisztelt Közgyűlés!

A napirendi pont tárgyalásához meghívtuk 	Nemcsek Tibor urat, a Dunaújvárosi Szennyvíztisztító Szolgáltató Kft. ügyvezető igazgatóját, Fejes László urat, a Dunaújvárosi Szennyvíztisztító Szolgáltató Kft. ügyvezető igazgatóját.
Kérem, biztosítsunk számukra tanácskozási jogot. 

Dr. Kálmán András polgármester szavazást rendelt el, melynek eredményeként megállapította, hogy a közgyűlés a meghívottak számára – mellette szavazott 20 fő (Dr. Kálmán András, Almási Zsolt, Dávid Béla, Dr. Dorkota Lajos, Hosszú János, Jakab Sándor, Dr. Kántor Károly, Kecskés Rózsa, Kerekes Judit, Kismoni László,  Dr. Kovács Pálné, Nagy Anikó, Pintér Attila, Pochner László, Dr. Ragó Pál, Selyem József, Dr. Skaliczki Andrea, Szántó Péter, Szekeres György, Tóth Kálmán), nem szavazott 2 fő (Cserna Gábor, Somogyi György) – tanácskozási jogot biztosított.

Felkérem a gazdasági, a pénzügyi, valamint a vagyongazdálkodási bizottság elnökeit, hogy ismertessé a bizottsági véleményeket.

Pintér Attila képviselő, a vagyongazdálkodási bizottság elnöke:

Tisztelt Polgármester úr, Tisztelt Közgyűlés! A gazdasági és a vagyongazdálkodási bizottság a határozati javaslatot egyaránt elfogadásra javasolta.

Pochner László képviselő, a pénzügyi bizottság elnökhelyettese:

Tisztelt Közgyűlés, Tisztelt Polgármester úr! A pénzügyi bizottság az előterjesztést 2 igen és 3 tartózkodással nem támogatta. 

Dr. Kálmán András polgármester:

Kérdezem kérdés, hozzászólás, egyéb javaslat van-e?

Dr. Dorkota Lajos képviselő: 

Tisztelt Közgyűlés, Tisztelt Polgármester úr! 2006. június 1-én abban a megtiszteltetésben van része Dunaújváros Megyei Jogú Város Önkormányzatának, hogy tárgyalhatja a 2004. évi beszámolót. A kérdésem úgy indulna, hogy a 2005. évi beszámoló és a 2006. évi terv mikor kerül majd a közgyűlés elé? A következő kérdésem az volna, hogy olvasom az anyagban a felügyelő bizottság ülésén készült jegyzőkönyvet, amely azt állítja, hogy sem a bérleti díjakkal, sem pedig a know-how díj fizetésével Dunaújváros Megyei Jogú Város felé a szennyvíztisztító nem számolt el, továbbá kompenzációs úton bizonyos kifizetések rendezésre kerültek. Mik ezek a bizonyos kifizetések kompenzációs úton, milyen összeget tesznek ki, hány forint a szennyvíztisztító kft. tartozása a város felé bérleti díjban, és mennyivel tartozik szintén – kiderül az anyagból – bankhitel visszafizetésével, a világbanki hitelre gondolok, hiszen erről tájékoztatást nyertünk. Amennyiben ezekre a kérdéseimre választ kapok, akkor majd újra szót kérnék, hiszen addig nincs mit mondanom.

Horváth László a pénzügyi és vagyongazdálkodási iroda vezetője:

Tisztelt Közgyűlés, Tisztelt Polgármester úr, Tisztelt Dorkota úr! Meglehetősen későn került a Tisztelt Közgyűlés elé ez az előterjesztés, a felügyelő bizottság 2005 decemberében tárgyalta ezt a beszámolót, és 2006 májusában érkezett irodánkhoz az ezzel kapcsolatos anyag. A feltett kérdéseire még azt tudom válaszolni, hogy amennyiben megkapjuk a szennyvíztisztító kft. 2005. évi felügyelő bizottság által is megtárgyalt beszámolóját, akkor ezt természetesen minél gyorsabban a közgyűlés elé fogjuk terjeszteni. Jelen pillanatban, és ezt most nagyságrenddel tudom mondani, tehát nem forint, fillérre vonatkozó összeget, jelen pillanatban összességében 143 M Ft az az összeg, amelyet a DSZSZ Kft. az önkormányzat részére bérleti díjként, vagy akár a világbanki hiteltörlesztő részleteként nem eddig megfizetni. A Világbank felé természetesen az önkormányzat eleget tett a tőke és kamatfizetési kötelezettségének, hiszen nem lehetett megtennünk, hogy nem teszünk eleget. A kompenzációk kapcsán is erre most konkrét összeget nem tudok mondani, tehát erre 8 napon belül fogok tudni válaszolni. A felújítási alap Dunaújváros Önkormányzatánál képződik. Ennek terhére hagy jóvá, vagy hagyhat jóvá a közgyűlés olyan munkálatokat, amelyet a DSZSZ Kft. javasol, hogy el kell végezni a szennyvíztisztító művön. Az önkormányzat ezek esetében fizetni köteles, miközben a DSZSZ a bérleti díj és a világbanki hitel törlesztés kapcsán pedig befizetni köteles az önkormányzatnak. Ilyen tételek esetében került sor készpénz nélküli, pénzmozgás nélküli kompenzációkra. Ezt konkrét tételekre és összegre vonatkozóan 8 napon belül tudom megválaszolni.

Pochner László képviselő:

Tisztelt Közgyűlés, Tisztelt Polgármester úr! Már a polgármesteri beszámolónál utaltam egy-két dologra, azokat nem szeretném elmondani, de nem szeretném, ha úgy tűnne, hogy én meg akarom védeni a menedzsmentet, de azért muszáj egy-két jó szót is mellettük elmondani, mert én úgy gondolom, hogy a DSZSZ-szel kapcsolatban az átgondolatlan, politikai indokokkal átszőtt tulajdonosi döntések sorozata vezetett ide. Ez ellen a világ legjobb menedzsmentje sem tud semmit tenni, tehát ha a tulajdonos önmagától hülye, akkor önmagától hülye. Elnézést a kifejezésért. Nem csodálkoznék, ha a Harvardon néhány éven belül tanítanák ezt a fajta tulajdonosi magatartást, mint elrettentő példát. Elképesztő egyébként, és hogy ebből hogyan mászik ki a tulajdonos, itt már két cégről lesz szó, mert a DVCSH is ott van, és a DVCSH nem annyira érdekelt abban, hogy “tisztességesen elszámoljon” a DSZSZ felé, tehát ha rövid távon gyorsan akar Dunaújváros Megyei Jogú Város Önkormányzata, mint többségi tulajdonos csinálni, akkor azonnal fel kell menteni a DVCSH menedzsmentjét. Ez az egyik. A másik lehetőség az hosszabb távú; hát meg kell szabadulni a DVCSH kisebbségi tulajdonosától, ez már jogilag egy kicsit rázósabb dolog, de azért gazdasági eszközökkel meg lehet csinálni, illetve van még egy lehetőség és ez is hosszabb procedúra; hogy lehetne azt mondani, hogy a vízszolgáltatást és szennyvízelvezetési szolgáltatást is végezze a DSZSZ, illetve van még egy lehetőség; visszavásároljuk a DSZSZ-től, vagy kifizetjük a DSZSZ-ből az E.ON-t. Tehát ezek vannak, egyik fájdalmasabb döntés mint a másik, meg nem egyforma hosszúságúak időrendben. A leggyorsabb az lenne; azonnal a DVCSH vezetését meneszteni illenék, mert egyszerűen nem látunk bele a dolgokba, és amíg nem látunk bele a dolgokba, addig ott úgy keverik a kártyát, ahogy akarják. Ezt a kérdést át kellene gondolni. Ez azért meglepő, mert ha látjuk a 2004. évi beszámolót, 121 néhány millió az árbevétel, hogy már ilyen pénzekkel tartoznak. Azt gondolom, hogy azért ilyen kintlévőség nem nagyon keletkezhetett. Nekem ez a véleményem. Ez csak ilyen megérzés, én nem vagyok benne sem a felügyelő bizottságban, sem máshol, de azért ha 130 millióról beszélünk, lehet, hogy az irodavezető úr arról beszélt, hogy a mai napig az lehetséges, tehát hogy a mai napig ennyi van. Ha így mondta, akkor ez hihető. Azt hittem, ezt a 2005-ös évre mondja. Nehéz szituációba evezte magát Dunaújváros Megyei Jogú Város Önkormányzat, mint többségi tulajdonos. Hát igen, az önkormányzat ha politikai alapon dönt gazdasági dolgokban, ez ide vezet. 

Dr. Dorkota Lajos képviselő: 

Tisztelt Közgyűlés, Tisztelt Polgármester úr! Induljuk ki abból az egyszerű számtanból, hogy adott esetben a DVCSH 25 M Ft-tal tartozik a szennyvíztisztító kft-nek 2005. évben. A Dunaújvárosi Önkormányzat felé a szennyvíztisztító kft. hátraléka 143 M Ft. Ha a 143 M Ft-ból kivonjuk a 25-öt, az nagyságrendileg 118 M Ft. Nem sokat javít, vagy ront azon a helyzeten, hogy egy korábban 20 M Ft-os törzstőkével létrejött cég, mely elveszítette több mint 50 %-át az alaptőkéjének, míg felhalmozott 118 M Ft-ot. Ezt pusztán a tények kedvéért szegezzük le, mert a porhintés, tehát ha én azt mondom, hogy az a problémám, hogy valaki nem fizetett meg ekkora összeget, amellett a 118 M Ft elég komoly kintlévőség és probléma, amit nekünk át kellene hogy utaljanak, hiszen tudtommal az önkormányzat nincs tele pénzzel. Én azt hallom, hogy hiányunk van, mi több, adósságunk, ehhez képest 118 M Ft egy cég nem fizet meg Dunaújváros Megyei Jogú Városának. Ez azért nem olyan egyszerű, Tisztelt Pochner képviselő úr, hogy a másik céggel mit csináljuk, mert valójában be lehet szórni sóval, majd fel lehet szántani, de most a napirend a Szennyvíztisztító és Szolgáltató Kft. Nekem az volna a javaslatom – ez a cég egyébként megbukott, tehát lehet cifrázni a dolgot, nem a szennyvíztisztítással van a baj, a mű marad, ezt csak azért teszem hozzá, mert sokan félreértik ezt a dolgot. A mű működtetését vállalta ez a cég, és a mű működtetése, mint a példa mutatja, veszteséges. Nem működik a működtetés, és ha hozzátesszük még azt is, hogy az indulás pillanatában reklámozta magát ez a cég, nyomta a pénzt a szocialista újságnak, tehát volt azért pénz, 10 Millió Ft-os nagyságrendű szerződés kétszer is, akkor azt mondhatjuk, hogy jó indulás után mélyrepülésben eljutott oda, ahova számítani lehetett. Alkalmatlan működtetni ezt a szennyvíztisztítót. A határozati javaslatom az hogy a 118 M Ft-ot kérjük már el nagy tisztelettel, a város pénzét, a lakosság pénzét a cégtől, amennyiben nem, kezdeményezzük a felszámolását, hiszen a mű marad, csak adott esetben más fogja üzemeltetni, talán olyan, aki ért is hozzá, be tudja hajtani jogszerűen kötött szerződésekkel a pénzt. Ezredszer mondjuk el a LÉSZ-szel közösen, hogy nem mondtuk volna el ezelőtt 3 évvel, hogy mi lesz a vége, akkor mindenki elhihetné, vagy homokba dughatná a fejét, hogy ez bizony véletlenszerűség. Lásd; DTV 20 M Ft-ja a dolgozóknak. Az is véletlenszerűség volt. Mindezek a jegyzőkönyvben szerepelnek, igazolhatóak. Azt tudjuk, hogy a szocialista polgármester liblingje ez a cég, ez kifejezetten közismert ebben a városban. Adott esetben a másik, a szocialista alpolgármesteré, ezzel sem lenne baj, de amint a példa mutatja, nem jól működnek. Kicsit drágább is a szolgáltatás, mint amennyibe az ténylegesen kerülne. Ezt egyébként a DJE képviselője, Pochner László úr a LÉSZ-szel közösen elég szépen kimutatta, ezt lesöpörték az asztalról, mi több, a vállalt szerződéses díjon felül történt meg legutóbb az MSZP, SZDSZ szavazatával a díjemelés, mondhatnám, már ott megsértette a többség a szerződést, tehát az is indok lenne a felmondásra.

Dr. Kálmán András polgármester:

Mielőtt tovább adnám a szót, néhány dolgot szeretnék sorba tenni. Nem azért, mert Dorkota képviselő úr minősítette a város egyes tisztségviselőinek a különböző cégekhez való hozzáállását, hanem csak úgy emlékeztetőül. Először is Tisztelt Pochner képviselő úr, nincs mit tanítani a Harvardon, ugyanis az az egyszerű képlet, és ehhez nem kell mérnök-közgazdászi végzettség, hogy ha egy cégnek nem folynak be az árbevételei, akkor az meg fog bukni. Hogy azért nem folyik be egy céghez az árbevétel, mert egyesek számlázás ürügyén a lakosságot bíztatják arra, hogy közvetlenül ne fizessen, majd amikor ezt a hibát kiküszöböljük, akkor más ürügyön, másnak nem fizetnek, az önmagában egy cég bukásához vezet, mert egy céget nem lehet úgy működtetni, hogy ha kiszámolom, hogy mennyi a költsége, és mennyi a tisztes nyeresége, és ugyanakkor nem ez szerint folyik be az árbevétel, az a cég előbb-utóbb meg fog bukni. Lehet keresni a hunyót, hogy most kinek, mikori nem bíztatására, ki, miért nem fizet, hogy most adott esetben a DVCSH-nak vannak problémái a tovább utalásban, az alapprobléma, hogy a DVCSH kimutatása szerint 180 napon belül körülbelül a fogyasztók 50 %-a fizet, és 75 %-a körülbelül 360 napon belül, és 360 napon túl pedig 25 %-a. Az igazság, hogy a mai szakmai gyakorlat szerint körülbelül 10 % az a tűréshatár, ami a közüzemi szolgáltatásoknál megszokott tartós nemfizetés. Úgy gondolom, hogy tökéletesen mindegy, és ez szólhat akár Dorkota képviselő úrnak is, hogy ki működteti ezt a szennyvíztisztító művet, mert teljesen mindegy, hogy ki a működtető, ha az árbevétel nem folyik be, a szolgáltatásért nem fizetnek, akkor nevezhetik ezt E.ON-nak, nevezhetik ezt akármilyen világcégnek, de nevezhetnék éppen DVCSH-nak is adott esetben, akkor ez a cég meg fog bukni. Sajnos az nem megoldás Kedves Dorkota képviselő úr, hogy felszámolási eljárást indítunk, vagy átadjuk bárki másnak működtetésre, mert alapvetően annyira elmérgesedett a közgazdasági helyzet, amit itt néhány kiváló ember időnként a képviselőtestületben ülve bátorított, és ha úgy mondjuk, hogy ennek a tulajdonosi képviselője Önök, képviselőtársaim, akkor igen, valóban kiváló munkát végeztek egy dologban. Abban a dologban, hogy sikeresen nagyon fegyelmezetlen fizetőkké tették Dunaújváros polgárait, mindamellett hangoztatva, hogy természetesen egy Európa Uniós városban a szennyvizet tisztítani kell, és a megtisztított szennyvízért egyébként illene fizetni. Úgy gondolom, hogy ma, amíg az alaphelyzet nem rendeződik, és nem hajlandó a tisztelt fogyasztó fizetni a szennyvíztisztításért, addig bármilyen intézkedést kívánnak tenni, ezek az intézkedések azon fognak megbukni, függetlenül, hogy ki lesz a működtető, hogy ma Dunaújvárosban katasztrofális fizetési fegyelem van a szennyvíztisztítási díjjal kapcsolatban. Úgy gondolom, hogy követelni egy árbevétellel nem rendelkező cégtől a szerződésben rögzített tételeket, hát, meglehetősen anakronisztikus, persze felszámolni is lehet, és lehet mondani, hogy fizesse ki a 118 M Ft-ot, amikor a működésre nem elegendők az árbevételei. Úgy gondolom, hogy azt egyébként lehet politikailag ragozni, hogy jó döntést hozott-e akkor a közgyűlés, amikor úgy döntött, hogy nem enged monopolhelyzetet kialakulni Dunaújvárosban, én a saját álláspontomat tudom mondani, úgy gondoltuk, hogy azért pályáztatjuk meg a szennyvíztisztítást, hogy az Önök által nem túlságosan szeretett egy szolgáltató kezébe ne koncentrálódjon az összes közüzemi szolgáltatás, mert ennek ez lett volna az eredménye. Aztán kiderült, hogy mások mégis mást támogatnának, mégis ilyenkor szeretjük a DVCSH-t, mégis úgy gondoljuk, hogy holmi egyéb politikai döntéssorozat volt. Nagyon egyszerű döntés volt mögötte. Azt szerettük volna elkerülni, hogy a távhőszolgáltatás, az ivóvíz-szolgáltatás, a csatornaszolgáltatás után ne a DVCSH működtesse a szennyvíztisztítást. Azt gondolom, hogy ha ez egy alantas politikai törekvés volt, akkor biztosan igazuk van a képviselő uraknak ebben a kérdésben. Ha egyetérthetünk abban, hogy egyébként ez nem lett volna egészséges tendencia, amit itt nagyon sokan pártoltak ebben a városban, és bíztatták is a városvezetést arra, hogy lehetőleg azért ne teremtsünk monopóliumot, akkor úgy gondolom, hogy ez a döntés nem volt rossz döntés. Lehet keresgélni, lapozgatni a közgazdasági tankönyveket, ilyen egyszerű kérdésről van szó. Nem kell ezt sehol tanítani, hiszen ez közgazdaságtanilag a legegyszerűbb, hogy az a vállalkozás, amelynek nincs árbevétele, az meg fog bukni, és az a vállalkozás, amelyet úgy indítunk el, hogy bebetonozzuk, hogy ne legyen árbevétele, és ebben egyesek igen aktívan közreműködnek, igen, Tisztelt Képviselőtársaim, az a vállalkozás meg fog bukni. Csak nekem az a dilemmám a dunaújvárosi szennyvíztisztítással kapcsolatban, hogy én valóban nem látom ennek a jövőjét. Következésképpen itt jöhet bármilyen tulajdonos, ha a mai helyzetben még azok a perek végképp le nem zárulnak, míg azok a fizetések be nem indulnak, ami egyébként kutyakötelessége lenne a Tisztelt Fogyasztónak, addig itt sorozatban veszteség lesz, és addig néhány nagyon kedves politikai ellenfelünknek az a politikai meggyőződése, hogy bizony ezt költségvetési pénzből kell kifizetni, hát ez egy sikeres akció volt. Csak egyet tévesztettek el, hogy ez a költségvetési pénz valamennyiünk költségvetési pénze, és addig, amíg egyesek úgy gondolják, hogy az ő szennyvíztisztítási díjukat Dunaújváros költségvetésének kell finanszírozni, meg az egész szennyvíztisztítónak a beruházását egyébiránt Dunaújváros költségvetésének kell finanszírozni, addig bizony képviselőtársaim, problémák lesznek. Minden év/év a fejlesztési, meg egyéb olyan pénzeknél, úgyhogy szíveskedjenek majd ezekre visszaemlékezni.

Almási Zsolt alpolgármester:

Tisztelt Közgyűlés, Polgármester úr! Lévén, hogy ez az önmagában kicsit bonyolulttá váló ügy politikai felhangoktól sem mentesen, nagyon rossz irányba megy, engedjék meg nekem, aki kezdettől fogva a közgyűlés felhatalmazása alapján felügyelő bizottsági tag voltam ebben a cégben, elmondjam azt, hogy a felügyelő bizottság és én személyesen is, ezt az egész történetet hogyan látom. Annál is inkább, mert egyetértek polgármester úrral és persze azokkal a felszólalókkal is, akik aggályoskodnak ennek a jövőjével kapcsolatban. Ez az állapot, ami most van, ez sokáig fenn nem tartható. Azonban nem mindegy, hogy a közgyűlés megfelelő időben milyen döntést fog hozni, és ehhez szándékozom segítséget nyújtani az elmondottakkal. Kezdem azzal, hogy a város, amikor koncesszióba adta ennek a társaságnak, valóban az volt az egyik ok, ugye két pályázó volt, a DVCSH, illetve az E.ON, tehát az egyik ok az volt, hogy nem a DVCSH preferálta, hogy tudni illik ne alakuljon ki az a szolgáltatói monopólium, ami több mint veszélyes az én megítélésem szerint, hogy ha ez kialakul, hiszen elég most arra utalnom, amit Pochner úr, meg Somogyi úr is említett a számlázással kapcsolatban, és én is sorolhatnék még a lakosságot hátrányosan érintő példákat, csak azért nem akartam már azzal húzni az időt, mert a lényeget elmondták. Ez valóban nem lenne szerencsés. Azt kell mondanom, hogy a szennyvíztisztító kft. szakmai és gazdasági vezetése azzal a folyamatos problémákkal birkózva nagyon is jól működtette, olyannyira, hogy hagy mondjam el, az összes vizsgált paraméter alapján a szennyvíztisztító a vízjogi engedélyben megállapított határértéknek általában 10-15 %-át sem éri el. Tehát jóval tisztább vizet enged ki folyamatosan, és költség hatékonyan, magát a tisztítási műveletet értve ezalatt. Csakhogy ez nem elegendő a boldogsághoz, ugyanis polgármester úr már utalt rá, egyfajta nyilvánvalóan felbujtásra, lakossági engedetlenség nehezítette kezdettől fogva a bevételek realizálását, ami szerencsére az utóbbi időben javul. A DVCSH ügyvezető igazgatója a legutolsó DVG Rt-s igazgatósági ülésen – ha én jól emlékszem – 70-75 %-os arányról beszélt, tehát most már ennyit tudtak behajtani. Ezzel együtt természetesen a gond a kintlévőség, tehát a lakosság be nem fizetése miatti kintlévőség mellett, és most megpróbálok nagyon tárgyilagosan fogalmazni, sajnos a korábbi másik pályázó, akivel a szisztéma miatt, hiszen a csatornaszolgáltatást ő végzi, vagyis ő vezeti oda a szennyvíztisztítóhoz, hát maradjunk annyiban, hogy nem felhőtlen. Olyannyira nem felhőtlen, ezen a héten tárgyalta a felügyelő bizottság és a tulajdonosi kör a tavalyi évi jelentést, én ennek alapján, a könyvek alapján, amit Dorkota úr itt már idézett, közel 25 M Ft a DVCSH részéről a tavalyi évben, tehát amikor érvényes szerződés szabályozta az általa a lakosságtól beszedett, de a DSZSZ-nek ki nem fizetett tartozása. Ez valóban kicsi, ha úgy számolunk, ahogy Dorkota úr mondja, csakhogy az négy év alatt halmozódott fel, tehát nem egészen igazságos. Röviden, kettős problémával küszködik e pillanatban ez a cég azzal, hogy egyrészt a lakosság a szokásosnál fegyelmezetlenebbül fizeti ezt a szolgáltatást elfelejtve azt, hogy ha ez a szolgáltatás nem lenne, akkor ma őneki sokkal többet kellene büntetésként fizetnie a környezet szennyezése miatt. Másrészt sajnos a DVCSH megint csak finoman szólva – személyes véleményemet mondom el – bizony nemtelen eszközökkel gátolja nyilvánvalóan azzal a céllal, hogy meg akarja szerezni. Van annak logikája, hogy ez a szolgáltatás és a szolgáltatást igénybe vevők számára is olcsóbb lenne, ha egy kézben van a szennyvízcsatorna legalább, és a szennyvíztisztítás. És hogy most még tovább bonyolítsam az Önök gondjait, hamarosan arról is dönteni kell, hogy a csatlakozó, hiszen ez regionális műként épült, a csatlakozó községek csatornarendszerét és a szennyvíztisztítót ki üzemelteti. Egy dolog biztos, ebben az állapotban nem maradhat ez a dolog. Az is biztos, hogy 2006 június 1-én a közgyűlési határozat ellenére ez az elmúlt 5 hónap nem volt elegendő, hogy a közgyűlési határozatnak megfelelően a két cég az együttműködési szerződést megkösse. Azt gondolom, hogy ez sok mindent elárul. Miután csak az egyik cégnek vagyok a felügyelő bizottsági tagja, tehát bármit mondanék, ami minősítés, az nyilvánvalóan elfogultságot jelentene, tehát nem minősítem, de azért érdemes utána nézni annak, akit érdekel a konkrét tárgyalások hol, milyen okok miatt szakadtak meg. Miért vált az szükségessé, hogy a DSZSZ ott tart, hogy bírói úton, erre a törvény lehetőséget ad, próbálja kikényszeríteni a szerződés meglétét. Dorkota úr itt fenyegetheti a közgyűlést, hogy fel kell számolni, mert ekkora, meg akkora a hátraléka az önkormányzat felé, csakhogy az önkormányzat, mint jogi személy, nem ő nem fizeti, hanem a lakosok, akiknek a képviseletében egyébként az önkormányzatnak éppen ezt a dolgot megnyugtatóan kellene rendezni. Meglehetősen kesze-kusza ez a dolog. Meg kell mondanom Önöknek, hogy látom a kibontakozást, ahhoz valóban az kell, hogy szakmai érvek mentén döntsön az önkormányzat, és ha ez bekövetkezik, akkor nyugvópontra lehet helyezni azzal együtt, hogy ma már azért a bíróság is kimondja azt, hogy bizony ezekért a szolgáltatásokért fizetni kell. 

Pochner László képviselő:

Tisztelt Közgyűlés, Tisztelt Polgármester úr! Éppen ez az én gondom. Továbbra is azt mondom, hogy addig, amíg az egyik többségi önkormányzati tulajdonú cégünknél szerintem a menedzsmenttel van a baj, addig a másiknál nem. Tehát ne húzzuk már egybe a kettőt, mert nem lehet egybehúzni szakmailag. Ez ilyen egyszerű kérdés. Térjünk vissza egy kicsit más dolgokra. Polgármester úr tőlem speciel – csak azért, mert mindig engem nézett, amikor arra utalt, hogy valaki felbujtotta a lakosságot -, én mindig azt mondtam, hogy én fizetem, aztán a bíróság ha dönt, vagy visszakapom a pénzt, vagy nem, én a mai napig is fizetem azt, ami rám jut ebben a kérdésben. Még gondolkozzunk el egy-két dolgon. 2002 nyarán volt ennek az egésznek a bizottsági vitája emlékszem, nem voltam még közgyűlési tag, és nem sokan mondták azt, hogy ne engedjünk be ide más tulajdont, tehát maradjon 100 % önkormányzati tulajdonú. Bizony, akkor jó volt az E.ON-nak a 649 milliója, amiből ma már semmi nincs, és nem is látszik a városon. Itt kezdődnek a problémák. Nem mondták a jogászok, és ezt viszont a jogászoknak kellett volna mondani, mert én nem vagyok jogász, hogy ebből baj lesz, mert aki elvezeti a szennyvizet, másvalaki meg tisztítja, csak annak van joga számlát kibocsátani, aki elvezeti, aztán ő kössön szerződést a tisztításra, meg ilyen apróságok azért voltak, amelyekben az önkormányzatot, és tele vagyunk jobbnál jobb jogászokkal állítólag, nem csak a testület, hanem a hivatal is, címzetes főjegyző úrra gondolok, hogy azért neki kellett volna ilyen ügyekben, szakmailag legalább is szólni. Az igazán nagy gond a lakosság szempontjából nem az, hogy most ki tisztítja, akkor is felmerült, hogy ezt 73 Ft/m3-ért – akkori áron mondom – lehet csinálni, erre 103 Ft lett, ha jól emlékszem. Ez azóta már változott, de akkor valami ilyesmi volt, hogy miért kell ezt 40 %-kal drágábbért, és ha csak így lehet - a másik verzió is ilyen volt egyébként, a DVCSH-s ajánlat -, akkor miért kellene ide bevonzani tőkét, akkor még sokkal jobban álltunk eladósodottság szempontjából is szerintem, mint most. Továbbra is azt mondom, hogy nem túl racionális, vagy egészen irracionális tulajdonosi döntések vezettek ide polgármester úr. Olyant nekem maga nem tud mutatni, nem csak Magyarországon, a világon sem, hogy két cég, aminek ugyanaz a többségi tulajdonosa, egymással pereskedik. Erre csak Dunaújváros Önkormányzata képes. Na ezért fogják ezt valamikor majd, mint rossz példát a Harvardon, vagy a Yalen tanítani.

Dr. Dorkota Lajos képviselő: 

Tisztelt Közgyűlés, Tisztelt Polgármester úr! Hát igen. A Harvardon azért nem tanítanának ilyent, mert nézzük meg a 2002 augusztus 1-jei állapotot. 2002 augusztus elsején létrejön egy társaság, amelynek 51 %-ban többségi tulajdona Dunaújváros Megyei Jogú Város Önkormányzata, de csak 33 %-os szavazati jogot adunk önmagunknak. A kisebbségi tulajdonos az E.ON, és megkapja a 67 %-os szavazati jogot, tehát tulajdonképpen ő döntöget, mi meg viseljük a felelősséget azáltal, hogy a város nem kapja meg az immáron több mint 100 M Ft-os jogos követelését. A DVCSH-nál egyébként dettó ugyanez a helyzet, tehát itt legalább pariban volt az MSZP, SZDSZ, amikor ezeket a szerződéseket létrehozta. Az, hogy címzetes főjegyző úr kiröhögi Pochner urat, vagy engem, ezt már megszoktuk, nincs jelentősége, de ezek a helyzetek, amelyek adódtak, azokat nem a jó Isten adta, és biztos vagyok benne, hogy az MSZP többsége nem is hisz Istenben, tehát ő is elhiszi, hogy nem a jó Isten miatt van ez a probléma. Polgármester úr próbálja megoldani. Ne várjon a jó Istenre. Ön a tulajdonosi képviselő, Ön a város első embere. Ezekre nem az a megoldás, hogy majd lesz valami. Ha jól értem, napról-napra nő a probléma, nem a megoldás felé mutat. Tisztelt Almási Zsolt Dunaújváros Megyei Jogú Város alpolgármestere! Eltekint egy egyszerű ténytől. Lehet, hogy nem forgatja a Dunaújvárosi Hírlapot, de abban értesülhetünk a mai nap arról többek között, hogy az egyik cégünk, pontosan amelyikben tulajdoni hányadunk van, felszámolási eljárást kezdeményezett már – múlt időben – a másik cég ellen, amely – ha nem tévedek – a távhőszolgáltatást biztosítja többek között Dunaújvárosban 21 néhány ezer lakásban élőnek. Na most akkor ki fenyeget, kit? Tehát a DSZSZ, a szennyvíztisztító megpróbálja felszámoltatni a távhőt biztosító másik önkormányzati céget. Ez tény. Zajlik az eljárás. Úgy érzem, hogy egyik kutya, a másik eb című fejezet, ezzel nem értek egyet Pochner úrral, hogy minősítenénk az ügyvezetőket, az alkotmány biztosítja a véleménynyilvánítás szabadságát, és ennek megfelelően azt állítom, hogy a problémát az a döntés okozta, amikor az MSZP, SZDSZ privatizálta a mű működtetését. Ezt így hívják, és amikor privatizálta, rossz szerződést kötött, és a rossz szerződés következménye ez a kialakult helyzet. Aki okozta, szedje össze hatalmas szellemi tudását, és azért mondom a Harvardot záróként, ott ilyen hülyeségeket nem írnának alá. Nincs olyan, a Harvardról kikerült bármilyen közgazdász, vagy jogász, aki ilyen boltokat megkötött volna. Nyilvánvaló, hogy kellett az MSZP, SZDSZ-nek a pénz mind a városi költségvetésbe, mind egyéb csatornákba és ennek ez lett a következménye.

Somogyi György képviselő:

Tisztelt Közgyűlés, Tisztelt Polgármester úr! Elsősorban az indított nagyon a hozzászólásra való jelentkezésre túl azon, hogy nagyon sok mondanivalóm volt korábban is, meg van jelen pillanatban is. Elsősorban az, hogy polgármester úr saját véleményének kifejtése közben nem csak Pochner úrra, hanem sokszor rám is tekintett, és ebből azt véltem felfedezni, hogy nekem is címzi azt, amit az általános vita mezsgyéjén gondolt elrejteni. Akkor nézzük sorba a dolgokat. Itt tulajdonképpen nem megy másról a szó, ahogy hallgatom a vitát, vádaskodások meg ellenvádaskodások mennek elég tisztességesen, de ha jól emlékszem - erősítsenek meg, vagy mondjanak ellent a közgyűlési képviselőtársaim – az elmúlt egynéhány évben, és főleg azokban a kritikus időkben, amikor még kellő időben tehettünk volna valamit, rendkívül sokat szóltam az ügyben, hogy mit kellene és hogyan rendezni. A hogyan alatt nem a konkrét és jogszerű álláspontokat mondtam, hanem hogy milyen irányból milyen problémák jelentkeztek, és milyen irányban kellene tevékenykedni a város vezetésének. Nagyon sokszor kaptam olyan típusú válaszokat, hogy ezek a cégek önálló jogi szervezetek, cégek belső ügyei, és majd az ügyeket a megfelelő jogi szempontokat is figyelembe véve lerendezik. Mondja polgármester úr arra reagálva, hogy Pochner úr mondta, hogy milyen rossz tulajdonosi képviselet volt, és rögtön kiterjesztette a tulajdonosi kört a közgyűlésre polgármester úr mondván, hogy itt vagyunk mi is a tulajdonosi körben, sőt mi, bizonyos véleménynyilvánításunkkal ezen tulajdonosi döntéseket negatív irányba tudtuk a cégeink felé fordítani. Nem egészen így van, mert ha jól emlékszem, bizonyos dolgainkat beterjesztettünk, bizonyos dolgokat ez a közgyűlés többségével leszavazta, ennél fogva nem általános erejű a közgyűlés döntésének a hatálya. Tudomásul kell vennünk, hogy a többségben megszavazott döntéseket képviseli itt a tulajdonosi képviselő, de abban sem az enyém, illetve az azt a témát ellenzők véleménye nem volt benne. Sok megoldást javasoltunk, azt gondolom tényleg, mindhiába, de felmerült itt az a kérdés is, hogy maga a DSZSZ Kft. létrehozása jó volt-e, vagy sem. Azt gondolom, ma, ezen a közgyűlésen már régen nem erről szól a történet. Megvan, működnie kell. A kialakult helyzetről kellene talán megnézni, egyáltalán ki, mire lett volna jogosult. Akkor, amikor elsősorban szóltunk a legelején azért, hogy a számlázás körül gondok vannak, és akkor még nem volt lakossági engedetlenség, akkor csak az volt a gondunk, hogy jogtalan számlázásokat végez a DSZSZ Kft. Meginterjúvolták akkor Nemcsek urat is, polgármester urat is, a különböző gazdasági ügyekért felelős embereket, és mindenki egyértelműen a DSZSZ Kft. álláspontját erősítette. Gondolom, ma már erről sem kell vitatkozni, mert a jog a Magyar Független Bíróság által hozott döntések alapján megerősítette, hogy nekünk igazunk volt a számlázásban, és amikor megjelenik ez a döntés 2004 novemberében, itt rendelkezésünkre áll valamennyiünknek, akkor ismét felvetem, hogy na akkor most, és gyorsan tegyünk végre rendet ebben a kérdésben. Megint az a választ, hogy ez DSZSZ Kft., meg egyébként is felülvizsgálati kérelmet adott be, tehát húztuk az időt. Mai napig nagyon sokan, csak el kell az Internetes honlapon olvasni azokat az aggályokat és felvetéseket, mert pro- kontra megoszlik a lakosság, mert van aki fizetett, meg van aki nem. Aki fizetett azt mondja, hogy mi lesz az én pénzemmel, ha a másiknak nem kellett fizetni, vagy attól mikor szedik be? Teljesen jogos. A szolgáltatásért – ma is mondjuk – fizetni kell, csak azt gondolom, az arra jogosultnak kell fizetni. Olyan információk is vannak, hogy a DVCSH elkezdte visszamenőlegesen is számlázni a szennyvíztisztítási díjat, tehát arra az időszakra vonatkozólag, amikor hibásan számlázott a DSZSZ Kft. De az hagyján, mert erre azt mondom, hogy jogszerű ma a DVCSH-nak, szerintem igenis joga lenne erre, ha végre már megállapodott volna a DSZSZ Kft-vel, de elsősorban az a bosszantó, hogy mindezért kamatokkal növelve kéri, illetve különböző eljárási összegeket is tesz hozzá. Ezt már végképp nem tudjuk elfogadni, mert akkortól számítódik a kamat, amikor először kibocsátják a jogszerű számlát, és ha annak a fizetési határideje lejár, onnantól ketyeghet a kamat. Ezért mondom, hogy már most is kezdenek valamit a számlázásnál elszúrogatni DVCSH berkekben. A másik – amiről beszéltem – tulajdonképpen a politikai “csak azért is” kérdés, tehát akkor, amikor a bíróság kimondta azt a döntését, amit kimondott, és jogerősen, akkor egyfolytában elkezdtük magyarázni azt, hogy tulajdonképpen a DSZSZ Kft. azért van abban a helyzetben, amiben van és amit ma is lehetett hallani polgármester úr előterjesztésében, hogy igazából azért, mert fizettek a lakosok a dologért. De nem arról beszélünk, hogy azért nem fizettek, mert nem volt jogszerűen kibocsátott számla. Miért kellene Dunaújváros lakosságának egy jogszerűtlenül kiküldött számlára fizetni. Miért erről beszélünk? Miért nem arról beszélünk, hogy ki, mit nem tett meg ebben a kérdésben. Ezt nem értem, hogy ezen rágódunk, pedig sokkal egyszerűbb ez a kérdés, mint amennyire itt bonyolítják. Most is csak azt tudom mondani, megint elé világos a kép, jól látszik, hogy most nem is a lakosságról szól a történet már, megint a két cégünknek az egymással szembeni empátiájáról, megértéséről van szó. Egyszerűen nem tudnak, nem akarnak valamilyen szinten megállapodni, valaki nem akar a másiknak fizetni, és kerül olyan helyzetbe. A mi felelősségünk ebben a kérdésben az, és bár kétségeim vannak az ilyen menedzsment váltást illetően tekintettel arra, hogy ez igazából nem a közgyűlésnek a dolga, de Pochner képviselőtársam legalább annyira tudja, hogy megint a rossz döntés eredményeként olyan tulajdonosi hányadban vagyunk, hogy hiába vagyunk többségben, de mind a két helyre eltérített szavazatarányokkal rendelkezünk többségi tulajdonnal, magyarul; érdemben a tulajdonosi képviselőink nem tudják gyakorolni azt, amit a mi közgyűlésünknek kellene valójában jó tulajdonosként gyakorolni. Most is csak azt tudom mondani, jussunk el végre oda, hogy üljön le polgármester úr, és az egyik legfontosabb feladatának tekintse, hogy a két céget olyan tárgyalóasztalhoz ültesse, amelytől felállva a város egészére és a cégek egészére vonatkozólag is megnyugtató döntés szülessen. Ha nem megy másképp, akkor azt mondom, hogy igenis a jog adta lehetőségével éljen a közgyűlés is, meg terjesszen elő alternatívákat, vagy kapjunk több tájékoztatást, de ez most már nekem kezd unalmas lenni, hogy itt éveken keresztül csak a problémákról beszélünk, de semmilyen szinten nem találjuk meg a megoldást. Nem hiszem, hogy itt képviselőtársaimmal közösen, egyenként, itt a közgyűlésen ülve kell erre a megoldást megadnunk, hiszen nem a szakma területén dolgozók vagyunk, bár vannak itt jogászok is, de mivel egyes kérdéskörbe elég mélyen bele kellene menni, és nem ez a fő foglalkozásuk, hogy a két cégnek a dolgait rendezzék, azt gondolom, hogy a teljes apparátust is igénybe kell vennünk, és végre lépjenek már valamit előre.

Dr. Kálmán András polgármester:

Mielőtt tovább adnám Almási alpolgármester úrnak a szót, szeretném tájékoztatni Tisztelt Somogyi képviselő úr, hogy három hónapon keresztül egyeztettem a két cég vezetésével, a pénzügyi és vagyonkezelési iroda illetékes szakembereinek a bevonásával. Ha elolvasta volna a hírlapban, akkor ott értesülhetett volna erről. Több kompromisszumos javaslatot tettünk, azt gondolom, hogy én akkor adtam fel ezt az egyeztetést, amikor nem láttam reményt arra, hogy a cégek között megegyezés jön létre. Természetesen ha mindenki tüzetesen tanulmányozná az erre vonatkozó szabályokat, akkor tudná, hogy a géppisztolyon kívül egyébként, ami nem tartozik a jogszerű eljárások közé, más kényszerítő eszköz nem áll rendelkezésre. 

Almási Zsolt alpolgármester:

Tisztelt Közgyűlés, Tisztelt Polgármester úr, Tisztelt Dr. Dorkota Lajos, a Magyar Köztársaság Parlamentjének tagja, a Dunaújváros Megyei Jogú Város képviselője! Ön azt állította itt az imént, hogy az SZDSZ azért támogatta annak idején ezt, mert hogy akár egyénnek, akár a pártnak bármilyen haszna volt belőle. Ezt a legkategorikusabban visszautasítom. Egyetlen egy cél lebegett akkor előttünk. Az, hogy a városban ez a tevékenység szakmailag megnyugtatóan menjen tőkeerős partner részvételével, másrészt pedig szeretném felhívni becses figyelmét, hogy ez ügyben konkurens cég, tehát aki az én megítélésem szerint most mindenképpen a szennyvíztisztítót szeretné megszerezni, a DVCSH, annak idején a koncesszióért egy fillért nem fizetett. Ez a cég, igen. Az egy más kérdés, hogy ezt a pénzt – ezen nyilván lehet vitatkozni – értelmesen, jól használta-e fel a város, de ez tisztességesen fizetett, a nemzetközi gyakorlatnak megfelelően.

Dr. Dorkota Lajos képviselő: 

Tisztelt Közgyűlés, Tisztelt Polgármester úr, Tisztelt Szabaddemokrata Alpolgármester úr! (Van kettő szocialista is.) Gyakorlatilag azt állítottam, hogy egyrészt kellett a 651 M Ft a városi költségvetésbe, ami sajnos ma már bizonyos értelemben nincs meg értelemszerűen, hiszen akár a Dunaferr részvényeket nézzük, bármilyen ingatlant az elmúlt években értékesítésre került zöld rendelőt, erre majd gondolom később visszatérünk, azt bizonyítja, hogy a városi vagyon eltűnt, az adósság pedig folyamatosan nőtt. A másik állításom az volt, hogy ez a szennyvíztisztító cég, egyébként 2002 október 9-én többmilliós szerződést kötött – egyértelműen, nem is vitathatóan – a szocialisták kampányát elősegítő újsággal. Folyamatosan, érezhetően, forgassa és látni fogja. Majd ezt követően az volt a cél, hogy ezt a szolgáltatást megismertessék a lakossággal, és ezt követően a lakosság fizesse a díjat. Ez volt a szerződésben rögzítetten. Vélelmezem, hogy amennyiben erre a célra került volna hasznosításra az újságban az anyag, lehet, hogy a lakosság ma értené, hogy miért, és mennyit kell fizetnie, hiszen ez egy jó célnak tűnt. Valójában később kimutattuk, polgármester úrnak és a jegyzőkönyvnek csatoltuk, hogy jóval a felszólításunkat követően, mintegy legálisan számlázott, hirdetett mennyisége 1,1 M Ft lett volna, ami az újságban megjelent, hát ennek a többszörösét ez a cég teljesítés előtt kifizette. Ezt mondtam. Na most hogy ennek haszonélvezőjének nevezzük-e az SZDSZ-t, amely később, kvázi koalícióra lépett helyben a Magyar Szocialista Párttal és alpolgármestert adott nekik, hát erre mondtam, hogy az alkotmány meg azt mondja, hogy lehet erről véleményem.

Pochner László képviselő:

Tisztelt Közgyűlés, Tisztelt Polgármester úr! Nem nagyon értem, hogy a monopolhelyzettől Önök miért féltek, az árhatóság mi vagyunk. Nem olyan árat állapít ő meg, amilyet zúdít a lakosságra, csak akkor  - lásd a távhőszolgáltatást -, ha Önök is akarják. Akkor persze tud. Tehát itt nincs is értelme arról beszélni, hogy most monopolhelyzetben van egy szolgáltató, hát Párizsban is monopolhelyzetben van. Ilyen marha egyszerű, és a párizsi önkormányzat tudja kezelni ezt a kérdést. Ha nálunk van a piaci ár kulcsa, már elnézést, akkor nem kerülhet monopolhelyzetbe. Le lehet verni, ilyen egyszerű a dolog. Akkor van monopolhelyzetben, amikor olyan árat diktálhat mindenféle árhatóság nélkül a lakosságra, amilyent akar, de itt nem erről szól a dolog. Persze itt is diktálhat, lásd a hőszolgáltatást. Dorkota úr említette az eltérített szavazati arányt, hát ez sem nagyon dívik sehol a világon, csak nálunk Magyarországon. Ez elég érdekes, és azt mondják, hogy azért, mert a kisebbségi tulajdonost védjük. Nagyon nyakatekert indok ám ez, mert a kisebbségi tulajdonost millió más dologgal lehet védeni, de az, hogy több szavazatot adunk neki, mint amennyi tulajdoni hányada van, azért nem ez nem piacgazdaság.

Dr. Skaliczki Andrea az ügyrendi, igazgatási és jogi bizottság elnöke:

Tisztelt Közgyűlés! A vitába nem szeretnék beszállni, de a jogi probléma ennél sokkal súlyosabb, mint amit most itt a felszínen karcolgatunk. Azzal a szemlélettel, amit Somogyi képviselő úr mondott, hogy a problémát kellene alapvetően megoldani, ezzel teljesen egyetértek. A probléma viszont nem itt kezdődik, ahol most ezt karcolgatjuk, hanem ott, hogy az alapszituáció az, hogy amikor a szennyvíztisztító megalakult, akkor volt egy alaphelyzet, miszerint a DVCSH bérelte a DVG Rt-től azt a vízi közműrendszert, ami alapján a szennyvízelvezetést működtette. Az erre vonatkozó jogi szabályozás a szennyvíz tisztítást és csatornatevékenységet egy név alatt gyűjtőfogalomként nevesíti, ami két tevékenységet jelöl önmagában a jogszabály értelmezése szerint magát az elvezetést, és a tisztítást. Amikor a DSZSZ-t létrehoztuk, akkor tulajdonképpen azt a problémát kellett volna elhárítani, hogy az elvezetési rendszer jogosultságot is a szennyvíztisztítónak átadjuk. Ehhez fel kellett volna mondani a DVG Rt-nek a DVCSH-val kötött szennyvízcsatorna üzemeltetésére vonatkozó bérleti szerződését. Ez akkor nem történt meg. Megtehettük volna. A probléma tovább burjánzik, most vizsgálva, a vízrendelet nem született meg, amiben jogos felvetése volt Somogyi úrnak, hogy nem számlázhatna a DVCSH jelen számlázási módjával, mert erre nem kapott felhatalmazást az önkormányzattól, mint árhatóságtól. Külön tételben kellene kimutatni a szennyvíztisztítást, tehát szabálytalanul számol el a DVCSH. A rendelet módosítása folyamatban van, de a probléma az, hogy megvizsgálva a jogszabályt, a vízi közmű vagyont apportként nem vihettük volna be a DVG Rt-be annak idején. Tehát a probléma nem onnan származik, hogy most a DVCSH és a DSZSZ Kft. között milyen a viszony hanem az, hogy vízi közmű vagyont nem adhattuk volna tulajdonba a DVG Rt-nek, amit ő bérletbe tovább ad a DVCSH-nak. A problémát sokkal tovább kell visszagombolyítani, és ezen gondolkodni, hogy ezt a problémát hogyan lehet megoldani. 

Dr. Kálmán András polgármester:

Mivel nincs több jelentkező, a napirendet lezárom. A határozati javaslatot teszem fel szavazásra. Aki a határozati javaslatot elfogadja kérem, az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 16 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Selyem József, Dr. Skaliczki Andrea, Szántó Péter, Szekeres György, Tóth Kálmán), ellene szavazott 5 fő (Cserna Gábor, Dr. Dorkota Lajos, Dr. Kántor Károly, Dr. Ragó Pál, Somogyi György), tartózkodott 1 fő (Pochner László) – a következő határozatot hozta:

Dunaújváros Megyei Jogú Város Közgyűlésének 171/2006. (VI.01.) KH. számú határozata

Dunaújváros Megyei Jogú Város Közgyűlése a Dunaújvárosi Szennyvíztisztító Szolgáltató Kft. 2004. évi beszámolóját és üzleti jelentését az előterjesztés mellékletében szereplő dokumentumok alapján, 129.854 E Ft mérlegfőösszeggel és -10.445 E Ft mérleg szerinti eredménnyel elfogadja, egyben utasítja a tulajdonosi képviselőt, hogy a társaság taggyűlésén a közgyűlés ezen álláspontját képviselje.

Felelős: - a határozat végrehajtásáért:
a polgármester
- a határozat végrehajtásában való közreműködésért:
az Dunaújvárosi Szennyvíztisztító Szolgáltató Kft. ügyvezetői
a pénzügyi és vagyonkezelési iroda vezetője
a szervezési és jogi iroda vezetője
Határidő: a határozat közlésére: 2006. július 30.

Szünet.
Szünet után:

8.	Javaslat a Dunaújvárosi Partvédelmi Vállalat 2005. évi beszámolójának és 2006. évi üzleti tervének elfogadására
	Előadó:	a gazdasági bizottság elnöke
        a pénzügyi bizottság elnöke
        a vagyongazdálkodási bizottság elnöke
							
Dr. Kálmán András polgármester:

A napirendi pont tárgyalásához meghívtuk Gál Zoltán urat, a Dunaújvárosi Partvédelmi Vállalat igazgatóját.
Kérem, biztosítsunk számára tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Gál Zoltán részére – mellette szavazott 16 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pochner László, Selyem József, Somogyi György, Szántó Péter, Szekeres György), nem szavazott 2 fő (Pintér Attila, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – tanácskozási jogot biztosított.

Dr. Kálmán András polgármester:

Tisztelt Közgyűlés!

Pontosítani szeretném a határozati javaslatot. A határozati javaslat, mely a 2005. évi beszámoló és üzleti jelentés elfogadásáról szól, a 2006. évi üzleti terv elfogadásával kibővülne. 

A határozat helyes szövege az alábbi: 
“Dunaújváros Megyei Jogú Város Közgyűlése a Dunaújvárosi Partvédelmi Vállalat 2005. évi beszámolóját, üzleti jelentését a 2005. évi terv teljesítéséről mérleg eszközök és források egyező végösszege szerinti 102.990 eFt-tal, a mérleg szerinti eredmény 1.397 eFt-os nyereséggel, valamint a 2006. évi üzleti tervét az előterjesztés mellékletei szerint elfogadja.”

Felkérem a gazdasági, a pénzügyi, valamint a vagyongazdálkodási bizottság elnökeit, hogy ismertessék a bizottsági véleményeket.

Pintér Attila képviselő, a vagyongazdálkodási bizottság elnöke:

A gazdasági és a vagyongazdálkodási bizottság is a tegnapi napon megtárgyalta az előterjesztést és a már módosított határozati javaslatot elfogadásra javasolja.

Pochner László képviselő, a pénzügyi bizottság elnök-helyettese:

A pénzügyi bizottság a hétfői rendkívüli ülésén megtárgyalta az előterjesztést és 5:0 arányban elfogadásra javasolja.

Dr. Kálmán András polgármester:

Kérdezem kérdés, hozzászólás, egyéb javaslat van-e?

Almási Zsolt alpolgármester:

Egyetlenegy kérdésem lenne. Olvasom az előterjesztésben, hogy a Dunaferr a korábbi gyakorlattal szemben az ő területén lévő kutak mérési eredményeit a korábbi évektől eltérően nem adja ki. Ugye nyilvánvaló, hogy ez az egész hidrogeológiai műnek legalább is egy részének veszélyeztetheti az állapotát. Azt szeretném kérdezni igazgató úrtól, hogy van-e ebben valami pozitív fejlemény, vagy kell-e esetleg valamilyen segítség ebben.

Gál Zoltán a Dunaújvárosi Partvédelmi Vállalat igazgatója:

Előkészítünk egy MIÉTERV Kultúrmérnöki Kft-vel közösen egy szakmai tartalmú levelet, amelyet mellékletként szeretnénk elküldeni a Dunaferr vezérigazgatójához és majd polgármester úrhoz is fordulunk, hogy erősítse meg ezt a tartalmat.

Dr. Kálmán András polgármester:

Mivel nincs több jelentkező, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 172/2006. (VI.01.) KH. számú határozata

Dunaújváros Megyei Jogú Város Közgyűlése a Dunaújvárosi Partvédelmi Vállalat 2005. évi beszámolóját, üzleti jelentését a 2005. évi terv teljesítéséről mérleg eszközök és források egyező végösszege szerinti 102.990 eFt-tal, a mérleg szerinti eredmény 1.397 eFt-os nyereséggel, valamint a 2006. évi üzleti tervét az előterjesztés mellékletei szerint elfogadja.

Felelős: - a határozat közléséért:
                 a polgármester		
	         - a határozat végrehajtásában való közreműködésért:
                 a pénzügyi és vagyonkezelési iroda vezetője
Határidő: a határozat közlésére: 2006. július 15.

9.	Javaslat a dunaújvárosi 224/2, 224/1, valamint 225 hrsz. alatt felvett ingatlanok értékesítésére kiírt zártkörű pályázat elbírálására
 	Előadó:	a gazdasági bizottság elnöke
			
Dr. Kálmán András polgármester:

A napirendi pont tárgyalásához meghívtuk Szemerédi Balázs urat, a TESCO-GLOBAL Áruházak Zrt. hálózatfejlesztőjét, és Kövécs Károly urat, a Lidl Magyarország Bt. képviselőjét.
Kérem, biztosítsunk számukra tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a meghívottak részére – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – tanácskozási jogot biztosított.

Dr. Kálmán András polgármester:

Felkérem a gazdasági bizottság elnökét, hogy ismertesse a bizottsági véleményt.

Pintér Attila képviselő, a gazdasági bizottság elnökhelyettese:

A gazdasági bizottság a tegnapi napon az előterjesztést megtárgyalta és egyhangúlag elfogadásra javasolja.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 16 fő (Dr. Kálmán András, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Szántó Péter, Szekeres György, Tóth Kálmán), tartózkodott 2 fő Almási Zsolt, Somogyi György), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 173/2006. (VI.01.) KH. számú határozata

1.)	Dunaújváros Megyei Jogú Város Közgyűlése a Dunaújváros Megyei Jogú Város Önkormányzatának tulajdonában álló, Dunaújváros, Velinszky L. u. 1. szám alatt található,  224/2, 224/1 valamint 225 hrsz.-ú ingatlanok együttes értékesítésére kiírt zártkörű meghívásos pályázatot érvényesnek és eredményesnek nyilvánítja.

2.)	Dunaújvárosi Megyei Jogú Város Közgyűlése az 1.) pontban megjelölt pályázaton beérkezett ajánlatok közül a Tesco-Global Áruházak Zrt. ajánlatát formai okokból érvénytelennek nyilvánítja. 

3.)	 Dunaújvárosi Megyei Jogú Város Közgyűlése az 1.) pontban megjelölt pályázat  nyertesének Lidl Magyarország Bt.-t jelöli meg.

4.)	Dunaújváros Megyei Jogú Város Közgyűlése a 3.) pontban megjelölt nyertessel történő adásvételi szerződés megkötésére, az ügyrendi igazgatási és jogi bizottság véleményének kikérése után felhatalmazza a polgármestert azzal, hogy az adásvételi szerződés a kiírt pályázatban megfogalmazott feltételek alapján készül el, azzal a kitétellel, hogy az ott megjelölt vételár kizárólag az ingatlan tulajdonjogának átruházásáért fizetendő összeg, az ingatlan hasznosításával kapcsolatban felmerülő valamennyi egyéb költség Lidl Magyarország Bt.-t terheli. A Lidl Magyarország Bt. az adásvételi szerződésben köteles vállalni visszavásárlási jog egyidejű biztosítása mellett, hogy az ingatlant Dunaújváros Megyei Jogú Város Közgyűlése 19/2003. (V.16.) KR számú Dunaújváros építési szabályzatáról és szabályozási tervéről szóló rendeletének módosításának elfogadásától számított 2 éven belül beépíti. 

Felelős:  – a határozat végrehajtásáért: 
                    a polgármester;
               -  a határozat végrehajtásában való közreműködésért:
	 az ügyrendi, igazgatási és jogi bizottság elnöke
               -  a határozat végrehajtásának előkészítésében való közreműködésért:
                  a pénzügyi és vagyonkezelési iroda vezetője,
	 a szervezési és jogi iroda vezetője
Határidő: 2006. június 15.     

10.Javaslat a Bartók Kamaraszínház és Művészetek Háza igazgatói állására kiírt pályázat elbírálására és a vezető megbízására
   Előadó:	a kulturális, kisebbségi és vallásügyi bizottság elnöke
	
Dr. Kálmán András polgármester:

A napirendi pont tárgyalásához meghívtuk Knódel Mária és Kerényi Mihály pályázókat. 
Kérem, biztosítsunk számukra tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a meghívottak részére – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – tanácskozási jogot biztosított.

Dr. Kálmán András polgármester:

Felhívom Tisztelt Képviselőtársaim figyelmét, hogy az előterjesztés két önálló “A” és “B” jelű döntési alternatívát tartalmaz, melyről külön-külön kell szavaznunk.

Felkérem a kulturális, kisebbségi és vallásügyi bizottság elnökét, hogy ismertesse a bizottsági véleményt.

Szántó Péter képviselő, a kulturális, kisebbségi és vallásügyi bizottság elnöke:

A kulturális, kisebbségi és vallásügyi bizottság keddi ülésén tárgyalta a napirendi pontot és mint az anyagból is kiderül, 3 fős szakmai bizottság tett javaslatot az igazgató személyére. Két pályázat érkezett, Knódel Mária, illetve Kerényi Mihálytól. A bizottság ülésén mindkét pályázatot végig néztük, áttárgyaltuk, kérdéseket tettünk fel és Kerényi Mihály úrnak nagyra értékelve a pályázatát, mégis úgy foglaltunk állást, hogy az előzetes bizottság javaslatával értünk egyet, és Knódel Máriát fogadjuk el, illetve teszünk személyére javaslatot a közgyűlés előtt. Itt még egyszer a közgyűlés előtt is megköszönöm Kerényi Mihály úrnak a pályázati anyagát, nagyon tartalmas volt. Biztos, hogy sikeres befutó lehet esetleg olyan színház élére, ahol ki tudja használni a sok éves tapasztalatát. A kulturális, kisebbségi és vallásügyi bizottság javaslata a közgyűlés felé az “A” változat, Knódel Mária személye.

Dr. Kálmán András polgármester:

Kérdezem kérdés, hozzászólás, egyéb javaslat van-e?

Cserna Gábor képviselő:

Nagyjából egyező a véleményem a bizottság elnökével, hiszen azért az igazgatónő egy olyan ciklust hagy most maga mögött, amelyben hát, ismerjük el - erről most a bizottság nem tett említést -, igen sok személyes támadás is érte politikai értelemben is, a Szabad Demokraták Szövetsége részéről. Ezt ha tetszik, ha nem, ki kell mondani, bizonyos párttagok részéről az SZDSZ-en belül, talán akkor így pontosabb alpolgármester úr, de ez tény. Ebben volt telefonos megfenyegetéstől kezdve, amit el tudunk képzelni minden. Ezt azért egy működő demokráciában én semmiféleképpen nem tartom helyes és célhoz vezető megoldásnak, egyfajta erőgyakorlásképpen bármilyen intézmény vezetőjével szemben, legyen az oktatási, szociális, bármilyen intézmény. Kettő olyan hagyományrendszert tudott a  mostani intézményvezetést kialakítani a városban, pont itt előttem fekszik ez a tavalyi évben elindított Petőfi Művészeti Liget, ami egy igen népszerű, látogatott rendezvénysorozat volt, nem beszélve arról, hogy a saját szabadságuk idején szervezték meg a Bartók dolgozói, munkavállalói ezt a rendezvénysorozatot, ez is sikeres volt, illetve hát összefoglalva elmondható, hogy stabilan vezetik, egy jó palettát mutatnak a kulturális területen, színfoltként működnek egy szép, most már felújított, átalakított színház épületben. Én magam is az “A” változatot támogatom, amellett, hogy ismeretlenül is megköszönöm Kerényi Mihály pályázónak a benyújtott elképzeléseit. Végig olvasva, - vettem a fáradtságot és végig olvastam -, egy kultúra területén nem élő, nem mozgó emberként, de korábban a parlament kulturális bizottság tagjaként tevékenykedőkét, meg kell állapítsam, az ön életútja nem semmi. Pestiesen mondva, nem semmi, amit rendezői, egyesülettől kezdve nemzetközi elismerésekig elért, de azt hiszem, hogy ez valószínűleg - ahogy Szántó Péter elnök úr fogalmazott -, ez nem idevaló, vagy nem ebbe a városba való, vagy mások lennének itt az igények, de lehet, és ezzel nem az igazgatónőt bántom meg, ön túlkvalifikált az intézmény vezetéséhez és nyilván megtalálja a számításait más helyen, de a jól bejáratott utat járatlanra nem adja el, úgy hogy azt hiszem, hogy Knódel Máriával ilyen téren nincsen gond a városban. A magam részéről is őt támogatom.

Dr. Kálmán András polgármester:

Mivel nincs több jelentkező, a napirendet lezárom. A határozati javaslat “A” és “B” alternatíváit teszem fel szavazásra. Aki az “A” változatot elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a határozati javaslat “A” változatát – mellette szavazott 17 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Szántó Péter, Szekeres György, Tóth Kálmán), tartózkodott 1 fő (Somogyi György), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – elfogadta, és a következő határozatot hozta:

Dunaújváros Megyei Jogú Város Közgyűlésének 174/2006. (VI.01.) KH. számú határozata

1.)  Dunaújváros Megyei Jogú Város Közgyűlése megbízza Knódel Máriát 2006. július 1-jétől 2011. június 30-áig terjedő határozott időre a Bartók Kamaraszínház és Művészetek Háza intézményvezetői teendőinek ellátásával. Havi járandósága: a közalkalmazottak jogállásáról szóló 1992. évi XXXIII. törvény (a továbbiakban: Kjt.) 1. számú mellékletében a megbízottra vonatkozó fizetési osztály és fizetési fokozat által garantált illetmény és a további szakképesítés, szakképzettség elismerésével összefüggő, a Kjt. 66.§-a alapján adandó illetménynövekedés; a garantált összegen felüli – munkáltatói döntésen alapuló – illetményrész; vezetői pótlék a Kjt. 70. §-a alapján; valamint kereset-kiegészítés a vezetői tevékenységért.

2.) Dunaújváros Megyei Jogú Város Közgyűlése utasítja a polgármestert, hogy a megbízással kapcsolatos intézkedéseket tegye meg.

Felelős:	 -  a határozat végrehajtásáért:
	      	    a polgármester
	   	  - a határozat végrehajtásában való közreműködésért:
	               a személyügyi és gondnoksági iroda vezetője
Határidő:  - a határozat közlésére: 2006. június 15.
	             - a határozat végrehajtására: 2006. július 1.

Dr. Kálmán András polgármester:

Megadom a szót igazgató asszonynak.

Knódel Mária a Bartók Kamaraszínház és Művészetek Háza igazgatója:

Köszönöm szépen a döntésüket, amellyel ismét bizalmat szavaztak nekem az elkövetkezendő öt évre. Pályázatomban mindent leírtam, most csak annyit tennék hozzá, hogy az elmúlt 30 év alatt kialakult szellemben szeretném tovább folytatni a munkámat és vezetni az intézményt, ehhez kérem további támogatásukat.

11.	Javaslat a szakképzés-technikusképzés helyszínének biztosítására a 2006/2007. tanévtől
	Előadó:	az oktatási bizottság elnöke
			a gazdasági bizottság elnöke

Dr. Kálmán András polgármester:

A napirendi pont tárgyalásához meghívtuk 	Kolics Gábor urat, a Hild József Szakközépiskola és Szakiskola igazgatóját és Kovács Erzsébet asszonyt, a Szilágyi Erzsébet Általános Iskola igazgatóját.
Kolics Gábor igazgató úr jelezte, hogy más irányú elfoglaltsága miatt nem tud részt venni ülésünkön, helyette a Hild József Szakközépiskolát Varga István igazgatóhelyettes képviseli.  
Kérem, biztosítsunk számukra tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Varga István részére – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – tanácskozási jogot biztosított.

Dr. Kálmán András polgármester:

Kérdezem a napirendi pont előadói közül az oktatási bizottság elnökét, hogy kíván-e szóbeli kiegészítéssel élni, valamint felkérem a gazdasági bizottság elnökének helyettesét, hogy ismertesse a bizottsági véleményt.

Pintér Attila képviselő, a gazdasági bizottság elnökhelyettese:

A gazdasági bizottság az előterjesztést megtárgyalta és egyhangúlag elfogadásra javasolja.

Jakab Sándor képviselő, az oktatási bizottság elnöke:

Úgy gondolom, hogy példamutató az az együttműködés, ami kialakult a Hild Szakközépiskola és a Szilágyi Erzsébet Iskola között annak érdekében, hogy a szakképzés színvonala tovább emelkedjen. Itt arról van tulajdonképpen szó, hogy általános iskolákban a tanuló létszám csökkenésével felszabadulnak tantermek és az elmúlt évben is már át lett adva öt tanterem a Hild Iskolának és ez további két tanteremmel bővülne, ahol a szakképzés, technikusképzés folyik. Úgy gondolom, hogy egy nagyon jó együttműködés, és egy nagyon támogatandó javaslat van előttünk.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 175/2006. (VI.01.) KH. számú határozata

Dunaújváros Megyei Jogú Város Közgyűlése hozzájárul ahhoz, hogy az önkormányzat tulajdonát képező, Dunaújváros, Bercsényi utca 10. szám alatt található, a Szilágyi Erzsébet Általános Iskola használatában lévő épület III. emeletén található 301-302-es termek – összesen kettő tanterem – 2006. szeptember 1-jétől a szakképzés - technikusképzés képzés helyszínének biztosítása érdekében a Hild József Szakközépiskola, Szakiskola és Kollégium használatába kerüljenek.

Felelős: - a határozat közléséért:
          a polgármester
	    - a határozat végrehajtásában való közreműködésért:
	      az oktatási és kulturális iroda vezetője		  
Határidő: 2006. június 15. 

12.	Javaslat új közforgalmú gyógyszertár létesítéséhez hozzájárulás kiadására
	Előadó: az egészségügyi és szociális bizottság elnöke
       
Dr. Kálmán András polgármester:

A napirendi pont tárgyalásához meghívtuk Fülöp József szakgyógyszerészt.
Kérem, biztosítsunk számára tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Fülöp József részére – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – tanácskozási jogot biztosított.

Dr. Kálmán András polgármester:

Felkérem az egészségügyi és szociális bizottság elnökét, hogy ismertesse a bizottság véleményét.

Kecskés Rózsa képviselő, az egészségügyi és szociális bizottság elnöke:

Bizottságunk egyhangúan támogatta Fülöp József gyógyszerész úr kérelmét az új közforgalmú gyógyszertár létesítéséhez hozzájárulunk.

Dr. Kálmán András polgármester:

Kérdezem kérdés, hozzászólás, egyéb javaslat van-e?

Jakab Sándor képviselő:

Úgy gondolom, hogy az előttünk lévő javaslat, az egy igen fontos a Barátság városrész lakói számára, az elmúlt időszakban több esetben is elmondtam, hogy a Barátság városrészben igénylik egy közforgalmú gyógyszertárnak a telepítését. Sajnos az elmúlt években nem valósult meg, és nagy örömünkre szolgál, hogy Fülöp József szakgyógyszerész vállalkozik erre a feladatra. Úgy gondolom, hogy ez mindenképpen támogatandó. A megszavazás az egyik dolog, hogy támogatni kellene és támogatni is fogja gondolom a közgyűlés, de mindent meg kell tenni annak érdekében, hogy felgyorsuljon ez a folyamat, és minél gyorsabban átadásra kerüljön ez a gyógyszertár a Barátság városrészben.

Dr. Kálmán András polgármester:

További jelentkezés hiányában a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 176/2006. (VI.01.) KH. számú határozata

1.	Dunaújváros Megyei Jogú Város Közgyűlése hozzájárul ahhoz, hogy Fülöp József gyógyszerész Dunaújváros közigazgatási területén belül – a Barátság városrészben – új közforgalmú gyógyszertárat létesítsen.

2.	Dunaújváros Megyei Jogú Város Közgyűlése utasítja a polgármestert, hogy a közgyűlés döntéséről a határozat megküldésével tájékoztassa Fülöp József kérelmezőt.

Felelős:	- a határozat végrehajtásáért:
		  a polgármester
		- a határozat végrehajtásában való közreműködésért:
		  a szociális és egészségügyi iroda vezetője
Határidő:	2006. június 15.

13.	Tájékoztató az Állami Népegészségügyi és Tisztiorvosi Szolgálat Dunaújvárosi-, Adonyi-, Ercsi Városi Intézete dunaújvárosi székhellyel 2005. évi tevékenységéről
	Előadó: az egészségügyi és szociális bizottság elnöke 
				
Dr. Kálmán András polgármester:

A napirendi pont tárgyalásánál meghívottként vesz részt Dr. Müller Cecília városi tiszti főorvos asszony, akinek tanácskozási jogát az SZMSZ 10.§ (3) bekezdése folyamatosan biztosítja.

Felkérem az egészségügyi és szociális bizottság elnökét, hogy ismertesse a bizottsági véleményt.

Kecskés Rózsa képviselő, az egészségügyi és szociális bizottság elnöke:

Bizottságunk megköszönte azt a teljes körű és nagyon értékes tájékoztatót, amit tisztifőorvos asszony hozott a bizottságra, immár az új szervezeti struktúrájukban is csak a városra kidolgozott módon, köszöntük és egyhangúan támogattuk.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 177/2006. (VI.01.) KH. számú határozata

1.	Dunaújváros Megyei Jogú Város Közgyűlése az Állami Népegészségügyi és Tisztiorvosi Szolgálat Dunaújváros Városi Intézetének 2005. évben végzett tevékenységéről szóló tájékoztatóját elfogadja.

2.	Dunaújváros Megyei Jogú Város Közgyűlése utasítja a polgármestert, hogy a tájékoztató elfogadásáról szóló határozatot az ÁNTSZ Dunaújváros Városi Intézete tiszti főorvosának küldje meg.

Felelős:	-    a határozat közléséért:
a polgármester
-	a határozat végrehajtásában való közreműködésért:
a szociális és egészségügyi iroda vezetője 
     Határidő:	   2006. június 15.

14.	Javaslat a szolgáltatástervezési koncepció ütemtervének elfogadására
	Előadó: 	az egészségügyi és szociális bizottság elnöke
		
Dr. Kálmán András polgármester:

A napirendi pont tárgyalásához meghívtuk Kissné Fekete Éva asszonyt, a Családsegítő és Gyermekjóléti Szolgálat vezetőjét, Plich Zoltánné asszonyt, az Egyesített Szociális Intézmény igazgatóját, Hóbor Gyuláné asszonyt, a Bölcsődék Igazgatósága igazgatóját. Kérem biztosítsunk számukra tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a meghívottak részére – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – tanácskozási jogot biztosított.

Dr. Kálmán András polgármester:

Felkérem az egészségügyi és szociális bizottság elnökét, hogy ismertesse a bizottsági véleményt.

Kecskés Rózsa képviselő, az egészségügyi és szociális bizottság elnöke:

Bizottságunk egyhangúan támogatta a szolgáltatás tervezési koncepció ütemtervének az elfogadásáról szóló javaslatot.

Dr. Kálmán András polgármester:

Kérdezem kérdés, hozzászólás, egyéb javaslat van-e?

Nagy Anikó képviselő:

A határozati javaslat 1. pontját szeretném kiegészíteni. Dunaújváros Megyei Jogú Város Közgyűlése a szolgáltatástervezési koncepció elkészítésének ütemtervét megismerte, azt jóváhagyja. A munkacsoport tagjai közé a fenntartó részéről Kecskés Rózsa képviselő asszonyt jelöli.

Kecskés Rózsa képviselő, az egészségügyi és szociális bizottság elnöke:

A kiegészített határozati javaslatot fogadtuk el, amit Nagy Anikó elmondott.

Dr. Kálmán András polgármester:

További jelentkezés hiányában a napirendet lezárom. Először a módosító indítványt teszem fel szavazásra. Aki Nagy Anikó módosító indítványával egyetért, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Nagy Anikó javaslatát, mely szerint a határozati javaslat 1. pontja a következő legyen: Dunaújváros Megyei Jogú Város Közgyűlése a szolgáltatástervezési koncepció elkészítésének ütemtervét megismerte, azt jóváhagyja. A munkacsoport tagjai közé a fenntartó részéről Kecskés Rózsa képviselő asszonyt jelöli. – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – elfogadta.

Dr. Kálmán András polgármester:

Ennek figyelembevételével a határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 178/2006. (VI.01.) KH. számú határozata

1. Dunaújváros Megyei Jogú Város Közgyűlése a szolgáltatástervezési koncepció elkészítésének ütemtervét megismerte, azt jóváhagyja. A munkacsoport tagjai közé a fenntartó részéről Kecskés Rózsa képviselő asszonyt jelöli.

2. Dunaújváros Megyei Jogú Város Közgyűlése utasítja az egészségügyi és szociális bizottság elnökét, hogy az 1. pontban hozott döntés értelmében, az elfogadott ütemterv alapján készítse el a szolgáltatástervezési koncepciót és azt terjessze a közgyűlés elé.

Felelős: - a határozat végrehajtásáért:
	a egészségügyi és szociális bizottság elnöke
	 - a határozat végrehajtásában való közreműködésért:
	a szociális és egészségügyi iroda vezetője
Határidő: 2007. április 30.

15.	Javaslat az Egyesített Szociális Intézmény 2005. évi tevékenységének értékelésére, beszámoló elfogadására
	Előadó: az egészségügyi és szociális bizottság elnöke

Dr. Kálmán András polgármester:

A napirendi pont tárgyalásához meghívtuk Plich Zoltánné asszonyt, az Egyesített Szociális Intézmény igazgatóját.
Kérem, biztosítsunk számára tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Plich Zoltánné részére – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – tanácskozási jogot biztosított.

Dr. Kálmán András polgármester:

Felkérem az egészségügyi és szociális bizottság elnökét, hogy ismertesse a bizottsági véleményt.

Kecskés Rózsa képviselő, az egészségügyi és szociális bizottság elnöke:

Bizottságunk a beszámoló tárgyalásakor feladatul tűzte, hogy dolgunk lesz az idősek otthoni elhelyezések valamilyen szintű megoldásával, mert egyre nagyobb számban van igény erre és erre valamilyen előterjesztést készíteni fogunk. A beszámolót egyhangúlag elfogadtuk és jónak értékeltük.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 17 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), ellene szavazott 1 fő (Cserna Gábor), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 179/2006. (VI.01.) KH. számú határozata

1.	Dunaújváros Megyei Jogú Város Közgyűlése teljes terjedelmében megismerte az Egyesített Szociális Intézmény 2005. évi tevékenységéről szóló beszámolót. A Közgyűlés a beszámolót elfogadja, és megállapítja, hogy az intézmény az alapító okiratában megfogalmazott feladatokat a 2005. év folyamán teljes körűen ellátta.

2.	Dunaújváros Megyei Jogú Város Közgyűlése utasítja a polgármestert, hogy a beszámoló elfogadásáról szóló határozatot az Egyesített Szociális Intézmény igazgatójának küldje meg.

Felelős: - a határozat közléséért:
	   a polgármester
 - a határozat végrehajtásában való közreműködésért:
 - a szociális és egészségügyi iroda vezetője
Határidő: 2006. június 12.

16.	Javaslat a Családsegítő és Gyermekjóléti Szolgálat – családsegítő szakmai egységének 2005. évi tevékenységének értékelésére, beszámoló elfogadására
	Előadó:  az egészségügyi és szociális bizottság elnöke
		
Dr. Kálmán András polgármester:

A napirendi pont tárgyalásához meghívtuk Kissné Fekete Éva asszonyt, a Családsegítő és Gyermekjóléti Szolgálat intézményvezetőjét.
Kérem, biztosítsunk számára tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Kissné Fekete Éva részére – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – tanácskozási jogot biztosított.

Dr. Kálmán András polgármester:

Felkérem az egészségügyi és szociális bizottság elnökét, hogy ismertesse a bizottsági véleményt.

Kecskés Rózsa képviselő, az egészségügyi és szociális bizottság elnöke:

Bizottságunk egyhangúan elfogadta a beszámolót és a bizottsági ülésen kiemelésre került az a tény, hogy a szolgálat a családon belüli erőszak kezelésére, illetve feladatául azt az összefogó munkát, amit a rendőrséggel tesz az országban egyedülálló módon végzi és köszöntük ezt.

Dr. Kálmán András polgármester:

Kérdezem kérdés, hozzászólás, egyéb javaslat van-e?

Almási Zsolt alpolgármester:

Egyetlenegy dolgot nem látok itt ebben és ezt szeretném kiemelni, mint a Dunaújvárosi Regionális Népfőiskola elnöke, együttműködünk olyan hepo programokban a családsegítő szolgálattal, amelyek a város szempontjából, illetve bizonyos gondozottak szempontjából nagy jelentőségű, szeretném tájékoztatni a tisztelt közgyűlést, hogy ebben az együttműködésben is igen kiváló szakmai teljesítményt nyújtanak és megbízhatóan támaszkodhatunk az ő szakmaiságukra és pontos munkájukra. Köszönetet szeretnék intézményvezető asszonynak itt is mondani.

Dr. Kálmán András polgármester:

Mivel nincs több jelentkező, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 180/2006. (VI.01.) KH. számú határozata

1.	Dunaújváros Megyei Jogú Város Közgyűlése teljes terjedelmében megismerte a Családsegítő és Gyermekjóléti Szolgálat - családsegítő szakmai egységének 2005. évi tevékenységéről szóló beszámolót. A Közgyűlés a beszámolót elfogadja, és megállapítja, hogy az intézmény az alapító okiratában megfogalmazott feladatokat a 2005. év folyamán teljes körűen ellátta.

2.	Dunaújváros Megyei Jogú Város Közgyűlése utasítja a polgármestert, hogy a beszámoló elfogadásáról szóló határozatot a Családsegítő és Gyermekjóléti Szolgálat intézményvezetőjének küldje meg.

Felelős: - a határozat közléséért:
		 a polgármester
	       - a határozat végrehajtásában való közreműködésért:
                      a szociális és egészségügyi iroda vezetője
     Határidő: 2006. június 12.

17.	Javaslat a felnőtt háziorvosi, a gyermekorvosi, valamint az ügyeleti szolgálat 2005. évi beszámolójának elfogadására
	Előadó:	az egészségügyi és szociális bizottság elnöke
	
Dr. Kálmán András polgármester:

A napirendi pont tárgyalásához meghívtuk Dr. Varsányi Mária városi házi gyermekorvosi szakfőorvos asszonyt, Dr. Menyhei Márta asszonyt, a Dunaújvárosi Vállalkozó Háziorvosi Egyesület vezetőjét, Dr. Mészáros Ibolya felnőtt háziorvosi szakfőorvos asszonyt. Úgy látom, hogy a meghívottak nincsenek itt.

Felkérem az egészségügyi és szociális bizottság elnökét, hogy ismertesse a bizottsági véleményt.

Kecskés Rózsa képviselő, az egészségügyi és szociális bizottság elnöke:

Bizottságunk a beszámolókat egyhangúan elfogadta, az ügyeleti szolgálat tekintetében egy előterjesztés fog készülni, mert még ez mindig nem teljes körűen megoldott és próbálkozunk ismételten ezzel.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 181/2006. (VI.01.) KH. számú határozata

1.	Dunaújváros Megyei Jogú Város Közgyűlése a háziorvosi, a házi gyermekorvosi és a háziorvosi ügyeleti szolgálat 2005. évi tevékenységéről szóló beszámolóját elfogadja.

2.	Dunaújváros Megyei Jogú Város Közgyűlése utasítja a polgármestert, hogy a beszámoló elfogadásáról szóló határozatot küldje meg a felnőtt háziorvosi, a gyermek háziorvosi és a háziorvosi ügyeleti szolgálat képviselőinek.
Felelős:	a határozat közléséért:  
a polgármester
		a határozat végrehajtásában való közreműködésért:
		a szociális és egészségügyi iroda vezetője
      Határidő: 2006. június 15.

18.	Javaslat a Bölcsődék Igazgatósága Dunaújváros Intézmény 2005. évi tevékenységének értékelésére, beszámoló elfogadására
	Előadó:	az egészségügyi és szociális bizottság elnöke
	
Dr. Kálmán András polgármester:

A napirendi pont tárgyalásához meghívtuk Hóbor Gyuláné asszonyt, a Bölcsődék Igazgatósága igazgatóját.
Kérem biztosítsunk részére tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Hóbor Gyuláné részére – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – tanácskozási jogot biztosított.

Dr. Kálmán András polgármester:

Felkérem az egészségügyi és szociális bizottság elnökét, hogy ismertessék a bizottsági véleményeket.

Kecskés Rózsa képviselő, az egészségügyi és szociális bizottság elnöke:

Bizottságunk egyhangúan elfogadta a beszámolót, személy szerint én külön köszöntem igazgató asszonynak azt az őszinte tájékoztatást, amit a humán erőforrásairól szóltak, hiszen le tudta írni, hogy milyen érzelmi és egyéb válságon mentek keresztül azzal a megszorító intézkedéssel, amit mi hoztunk a bölcsődék tekintetében. Ezt nagyra értékeltük.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 182/2006. (VI.01.) KH. számú határozata

1.	Dunaújváros Megyei Jogú Város Közgyűlése teljes terjedelmében megismerte a Bölcsődék Igazgatósága Dunaújváros intézmény 2005. évi tevékenységéről szóló beszámolóját. A Közgyűlés a beszámolót elfogadja, és megállapítja, hogy az intézmény az alapító okiratában megfogalmazott feladatokat a 2005. év folyamán teljes körűen ellátta.

2.	Dunaújváros Megyei Jogú Város Közgyűlése utasítja a polgármestert, hogy a beszámoló elfogadásáról szóló határozatot a Bölcsődék Igazgatósága Dunaújváros intézmény igazgatójának küldje meg.

Felelős: - a határozat közléséért:
	   a polgármester
 - a határozat végrehajtásában való közreműködésért:
 - a szociális és egészségügyi iroda vezetője
Határidő: 2006. június 12.

19.	Javaslat az Egészségmegőrzési Központ 2005. évi tevékenységének értékelésére, beszámoló elfogadására
	Előadó:	az egészségügyi és szociális bizottság elnöke
	
Dr. Kálmán András polgármester:

A napirendi pont tárgyalásához meghívtuk Lévay Éva asszonyt, az Egészségmegőrzési Központ vezetőjét. Úgy látom, hogy nem jelent meg.

Felkérem az egészségügyi és szociális bizottság elnökét, hogy ismertessék a bizottsági véleményeket.

Kecskés Rózsa képviselő, az egészségügyi és szociális bizottság elnöke:

Lévay asszony jelezte, hogy nem tud részt venni a mai közgyűlésen, a bizottságunkon ott volt, megköszöntük a beszámolóját és egyhangúan elfogadtuk azt.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 183/2006. (VI.01.) KH. számú határozata

1.	Dunaújváros Megyei Jogú Város Közgyűlése az Egészségmegőrzési Központ 2005. évi tevékenységéről szóló beszámolóját elfogadja.

2.	Dunaújváros Megyei Jogú Város Közgyűlése utasítja a polgármestert, hogy a beszámoló elfogadásáról szóló határozatot az Egészségmegőrzési Központ vezetőjének küldje meg.

Felelős:	-    a határozat közléséért:
		      a polgármester
-	a határozat végrehajtásában való közreműködésért:
a szociális és egészségügyi iroda vezetője
     Határidő:	     2006. június 15.

20.	Javaslat a Fabó Éva Sportuszoda rekonstrukció I. ütemének közbeszerzési és beruházási feladatainak végrehajtására
	Előadó: a gazdasági bizottság elnöke
			a vagyongazdálkodási bizottság elnöke
	
Dr. Kálmán András polgármester:

A napirendi pont tárgyalásához meghívtuk Vér Szilveszter urat, a polgármesteri hivatal városfejlesztési koordinátorát. Kérem biztosítsunk számára tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Vér Szilveszter részére – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – tanácskozási jogot biztosított.

Dr. Kálmán András polgármester:

Felkérem a gazdasági és a vagyongazdálkodási bizottság elnökeit, hogy ismertessék a bizottsági véleményeket.

Pintér Attila képviselő, a vagyongazdálkodási bizottság elnöke, a gazdasági bizottság elnökhelyettese:

A gazdasági bizottság és a vagyongazdálkodási bizottság is a tegnapi napon megtárgyalta az előterjesztést. A gazdasági bizottság hosszas vita után a határozati javaslatot kiegészítette egy 2. ponttal, amelyet most felolvasnék. Dunaújváros Megyei Jogú Város Közgyűlése munkacsoportot hoz létre az uszoda fejlesztés teljes folyamatának felügyeletére. A munkacsoport elnöke a gazdasági bizottság elnöke, tagjai: a vagyongazdálkodási bizottság elnöke, a Közbeszerzési Tanácsadó Testület elnöke, Ordas István a vagyongazdálkodási bizottság külső szakértő tagja és Dunaújváros Megyei Jogú Város Jegyzője által a munkacsoport ügyviteli feladatainak ellátásával megbízott köztisztviselő. Felelős: a munkacsoport létrehozásáért: a polgármester, a munkacsoport létrehozásában való közreműködésért: a jegyző, a koordinációs iroda vezetését ellátó aljegyző, a pénzügyi és vagyonkezelési iroda vezetője, Határidő: 2006. június 30. A gazdasági bizottság ezt egyhangúan támogatta, és a vagyongazdálkodási bizottság is magáévá tette ezt a kiegészítést és egyhangúan támogatta.

Dr. Kálmán András polgármester:

Kérdezem kérdés, hozzászólás, egyéb javaslat van-e?

Almási Zsolt alpolgármester:

Nem figyeltem sajnos az elején, megkérném Pintér elnök urat, hogy milyen feladattal, mert ugye itt azt olvassuk, hogy a pályázattal kapcsolatos beruházás lebonyolítása, szerződés, közbeszerzési feladatokat a DVG Rt. csinálja, most ennek a felügyeletére?

Pintér Attila képviselő, a vagyongazdálkodási bizottság elnöke:

Igen.

Dr. Kálmán András polgármester:

Mivel nincs több jelentkező, a napirendet lezárom. Először a gazdasági bizottság kiegészítését teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a gazdasági bizottság javaslatát, mely szerint a határozati javaslat egészüljön ki a következő 2. ponttal: Dunaújváros Megyei Jogú Város Közgyűlése munkacsoportot hoz létre az uszoda fejlesztés teljes folyamatának felügyeletére. A munkacsoport elnöke a gazdasági bizottság elnöke, tagjai: a vagyongazdálkodási bizottság elnöke, a Közbeszerzési Tanácsadó Testület elnöke, Ordas István a vagyongazdálkodási bizottság külső szakértő tagja és Dunaújváros Megyei Jogú Város Jegyzője által a munkacsoport ügyviteli feladatainak ellátásával megbízott köztisztviselő. Felelős: a munkacsoport létrehozásáért: a polgármester, a munkacsoport létrehozásában való közreműködésért: a jegyző, a koordinációs iroda vezetését ellátó aljegyző, a pénzügyi és vagyonkezelési iroda vezetője, Határidő: 2006. június 30. – mellette szavazott 16 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Szántó Péter, Szekeres György, Tóth Kálmán), tartózkodott 1 fő (Somogyi György), nem szavazott 1 fő (Cserna Gábor), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – elfogadta.

Dr. Kálmán András polgármester:

Ezek figyelembevételével a határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 15 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Selyem József, Szántó Péter, Szekeres György, Tóth Kálmán), tartózkodott 2 fő (Pochner László, Somogyi György), nem szavazott 1 fő (Cserna Gábor), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 184/2006. (VI.01.) KH. számú határozata

1.) Dunaújváros Megyei Jogú Város Közgyűlése, a Fabó Éva Sportuszoda rekonstrukció I. üteme (élményfürdő és kiegészítő létesítményei) beruházás kivitelezésével teljes egészében (közbeszerzési pályázattal kapcsolatos feladatok, szerződéskötés a nyertes pályázóval, a beruházás lebonyolítása) a DVG Dunaújvárosi Vagyonkezelő Zártkörű Részvénytársaságot bízza meg.

Felelős: 	– 	a határozat közlésért
		a polgármester
	-	a határozat végrehajtásában való közreműködésért:
		a koordinációs iroda vezetője
Határidő: 	2006. június 10.

2.) Dunaújváros Megyei Jogú Város Közgyűlése munkacsoportot hoz létre az uszoda fejlesztés teljes folyamatának felügyeletére. A munkacsoport elnöke a gazdasági bizottság elnöke, tagjai: a vagyongazdálkodási bizottság elnöke, a Közbeszerzési Tanácsadó Testület elnöke, Ordas István a vagyongazdálkodási bizottság külső szakértő tagja és Dunaújváros Megyei Jogú Város Jegyzője által a munkacsoport ügyviteli feladatainak ellátásával megbízott köztisztviselő.

Felelős: 	– 	a munkacsoport létrehozásáért:
		a polgármester
                        -  a munkacsoport létrehozásban való közreműködésért:
                            a jegyző
		a koordinációs iroda vezetését ellátó aljegyző
                            a pénzügyi és vagyonkezelési iroda vezetője
Határidő: 	2006. június 30.

21.	Javaslat a polgármesteri hivatal 2006. évi informatikai fejlesztésének elfogadására
	Előadó:	a polgármester

Dr. Kálmán András polgármester:

A napirendi pont tárgyalásához meghívtuk Kovács Zoltán urat, a polgármesteri hivatal informatikai és közgyűlési csoport vezetőjét. Kérem biztosítsunk részére tanácskozási jogot.

Dr. Kálmán András polgármester szavazást rendelt el, melynek eredményeként megállapította, hogy a közgyűlés Kovács Zoltán részére – mellette szavazott 17 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 5 fő (Cserna Gábor, Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – tanácskozási jogot biztosított.

Dr. Kálmán András polgármester:

Kérdezem a véleményező gazdasági, pénzügyi és ügyrendi, igazgatási és jogi bizottság  elnökeit, hogy kívánnak-e szóbeli kiegészítést tenni?

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 17 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 5 fő (Cserna Gábor, Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 185/2006. (VI.01.) KH. számú határozata

1.)	Dunaújváros Megyei Jogú Város Közgyűlése a 167/2005. (V.05.) KH számú határozatával elfogadott, a polgármesteri hivatal középtávú informatikai fejlesztési tervében 2006. évre vonatkozó fejlesztések megvalósítására – a 94/2006. (IV.06.) KH számú határozat (4. sz. melléklet) 1.) pontjával létrehozott, bevételi kockázatok miatt képzett céltartalék terhére – 20.000.000 Ft-ot biztosít.

2.)	Dunaújváros Megyei Jogú Város Közgyűlése felkéri a jegyzőt, hogy az 1.) pontban meghatározott összeget az önkormányzat 2006. évi költségvetésének soron következő módosításakor vegye figyelembe. 

       Felelős:  -  a határozat végrehajtásáért: 
                          a jegyző
 	            -  a határozat végrehajtásában való közreműködésért:
                          a gazdasági bizottság elnöke
		     a pénzügyi bizottság elnöke
		     az ügyrendi, igazgatási és jogi bizottság elnöke
                       - a határozat végrehajtásának előkészítésében való közreműködésért:
                         a pénzügyi és vagyonkezelési iroda vezetője   
                         a szervezési és jogi iroda vezetője
       Határidő:  a költségvetés soron következő módosítása

22.	Javaslat Dunaújváros rendezési tervei módosítása elindításának elhatározására (Szalki sziget és környéke, 730/431 hrsz-ú telek és környéke)
	Előadó: a városüzemeltetési és környezetvédelmi bizottság elnöke
			a vagyongazdálkodási bizottság elnöke
			a kulturális, kisebbségi és vallásügyi bizottság elnöke
			a gazdasági bizottság  elnöke
			a pénzügyi bizottság elnöke

Dr. Kálmán András polgármester:

Kérdezem a napirendi pont előadói közül a városüzemeltetési és környezetvédelmi, a vagyongazdálkodási, a gazdasági, valamint a pénzügyi bizottság elnökeit, hogy kívánnak-e szóbeli kiegészítést tenni, valamint felkérem a kulturális, kisebbségi és vallásügyi bizottság elnökét, hogy ismertesse a bizottsági véleményt?

Szántó Péter képviselő, a kulturális, kisebbségi és vallásügyi bizottság elnöke:

A kulturális, kisebbségi és vallásügyi bizottság a napirendi pontot megtárgyalta és a közgyűlésnek elfogadásra javasolja.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 16 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Szántó Péter, Szekeres György, Tóth Kálmán), tartózkodott 1 fő (Somogyi György), távol volt 5 fő (Cserna Gábor, Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 186/2006. (VI.01.) KH. számú határozata

1.	Dunaújváros Megyei Jogú Város Közgyűlése támogatja azt a célt, hogy a mellékletben szereplő területekre a rendezési tervek módosításra kerüljenek, úgy, hogy a Szalki szigeten az építési övezet határok megváltozzanak, valamint a 730/431 hrsz-ú telken hulladékgyűjtő udvar elhelyezése váljon lehetővé. 

2.	Dunaújváros Megyei Jogú Város Közgyűlése utasítja a polgármestert, hogy a városi főépítész közreműködésével Dunaújváros rendezési terveit az 1. pont alatti célnak figyelembe vételével módosítsa meg és azt az 1997. évi LXXVIII. törvény 9.§-ban előírtak szerint terjessze a közgyűlés elé.

Felelős: - a határozat végrehajtásáért:
		 a polgármester
               - a határozat végrehajtásában való közreműködésért:
		 a gazdasági bizottság elnöke
		 a kulturális, kisebbségi és vallásügyi bizottság elnöke
		 a vagyongazdálkodási bizottság elnöke
		 a  városüzemeltetési és környezetvédelmi bizottság 	elnöke			            az ügyrendi, igazgatási és jogi bizottság elnöke
                   -  a határozat végrehajtásának előkészítésében való közreműködésért:
		 az építésügyi és környezetvédelmi iroda vezetője 
		 a pénzügyi és vagyongazdálkodási iroda vezetője
		 az oktatási és kulturális iroda vezetője
		 a városüzemeltetési és fejlesztési iroda vezetője
                      a szervezési és jogi iroda vezetője
Határidő: a tervezés elindítására: A közbeszerzési eljárás befejezését követő egy hét
Az előterjesztésre:	az 1997. évi LXXVIII. törvény szerinti egyeztetés véleményezési eljárást követő közgyűlés
				
3.	Dunaújváros Megyei Jogú Város Közgyűlése a 1.) és 2.) pontokban meghatározott feladat elvégzésére 9 millió Ft pénzeszközt biztosít a bevételi kockázatokra elkülönített céltartalék terhére, egyben utasítja a jegyzőt, hogy jelen döntést a 2006. évi költségvetési rendelet módosításának előkészítése során vegye figyelembe.

      Felelős - a határozat végrehajtásáért:
		 a jegyző
                    - a határozat végrehajtásában való közreműködésért:
		 a pénzügyi bizottság elnöke
                      a gazdasági bizottság elnöke
		 az ügyrendi, igazgatási és jogi bizottság elnöke
                    - a határozat végrehajtásának előkészítésében való közreműködésért:
		 a pénzügyi és vagyongazdálkodási iroda vezetője
		 a szervezési és jogi iroda vezetője
 Határidő:	2006. évi költségvetési rendelet módosítás előkészítésének időpontja 

23.	Javaslat a közforgalmú, közútpótló kompok, révek felújításához a 2006. évre központi költségvetési (állami) támogatás igénybevételére
	Előadó:	a gazdasági bizottság elnöke
			a pénzügyi bizottság elnöke

Dr. Kálmán András polgármester:

Kérdezem a gazdasági és a pénzügyi bizottság elnökét, hogy kívánnak-e szóbeli kiegészítést tenni?

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 17 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 5 fő (Cserna Gábor, Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 187/2006. (VI.01.) KH. számú határozata

1.	Dunaújváros Megyei Jogú Város Közgyűlése tudomásul veszi, hogy a Vízvonal Hajózási és Szolgáltató Betéti Társaság a Dunaújváros-Szalkszentmárton közötti komp tartós üzemeltetését vállalja.

2.	Dunaújváros Megyei Jogú Város Közgyűlése a Magyar Köztársaság 2006. évi költségvetéséről szóló 2005. évi CLIII. törvény 5. számú mellékletének 3. pontjában szereplő 150 millió forintos állami támogatási keret terhére történő igénybejelentés benyújtásához hozzájárul, és annak befogadása esetén a minimálisan előírt 30%-os, 1.033.200 Ft összegű saját forrást biztosítja.

3.	Dunaújváros Megyei Jogú Város Közgyűlése felkéri a polgármestert, hogy a 2. pontban szereplő igénybejelentés benyújtásával kapcsolatban a szükséges intézkedéseket tegye meg.

Felelős: - a határozat végrehajtásáért:
                      a polgármester
                    - a határozat végrehajtásában való közreműködésért:
                      a városüzemeltetési – és fejlesztési iroda vezetője
     Határidő: A GKM rendelet határidő módosításának időpontja

24.	Beszámoló a 2006. évi országgyűlési képviselőválasztáshoz a központi költségvetésből nem fedezhető kiadások finanszírozására az általános tartalék terhére biztosított keretösszeg felhasználásról
	Előadó:	a címzetes főjegyző

Dr. Kálmán András polgármester:

Kérdezem a főjegyző urat, hogy kíván-e szóbeli kiegészítést tenni, illetve felkérem a gazdasági és a pénzügyi bizottság elnökét, hogy ismertessék a bizottsági véleményeket.

Pintér Attila képviselő, a gazdasági bizottság elnökhelyettese:

A gazdasági bizottság az előterjesztést támogatta.

Pochner László képviselő, a pénzügyi bizottság elnök-helyettese:

A pénzügyi bizottság az előterjesztést 4 igen szavazattal támogatta.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 188/2006. (VI.01.) KH. számú határozata

1.)	Dunaújváros Megyei Jogú Város Közgyűlése az előterjesztés 2. számú melléklete szerinti kimutatás alapján elfogadja Dunaújváros Megyei Jogú Város Jegyzőjének, mint a helyi választási iroda vezetőjének a 2006. évi országgyűlési képviselőválasztás központi költségvetésből nem fedezhető kiadásaira biztosított általános tartalékból elkülönített keretösszeg felhasználásáról szóló elszámolást. 

2.)	Dunaújváros Megyei Jogú Város Közgyűlése a 132.947.- Ft maradvány összegét  az általános tartalékba helyezi, egyben utasítja a jegyzőt, hogy a költségvetés módosításának előkészítésekor a fenti döntést vegye figyelembe.

Felelős: - a határozat végrehajtásáért:
                 a jegyző
               - a határozat végrehajtásában való közreműködésért:
                 a pénzügyi bizottság elnöke
                 a gazdasági bizottság elnöke
                 az ügyrendi, igazgatási és jogi bizottság elnöke
               - a határozat végrehajtása előkészítésében való közreműködésért:
                 a pénzügyi és vagyonkezelési iroda vezetője
                 a szervezési és jogi iroda vezetője
Határidő: a 2006. évi költségvetési rendelet módosítása előkészítésének  időpontja

25.	Javaslat címzetes igazgatói cím adományozására Székelyi Sándor részére
	Előadó:	a polgármester

Dr. Kálmán András polgármester:

Kérdezem a véleményező oktatási és pénzügyi bizottság elnökét, hogy kíván-e szóbeli kiegészítést tenni, valamint felkérem a gazdasági bizottság elnökét, hogy ismertesse a bizottsági véleményt.

Pintér Attila képviselő, a gazdasági bizottság elnökhelyettese:

A gazdasági bizottság az előterjesztést egyhangúan támogatta.

Dr. Kálmán András polgármester:

Kérdezem kérdés, hozzászólás, egyéb javaslat van-e?

Cserna Gábor képviselő:

Következő gondom van a határozati javaslattal, és nem Székelyi Sándorral, hanem itt mondanám el, mert általában a címzetes igazgatói címre vonatkozik, nem a Széchenyi Gimnáziumról szeretnék beszélni. Szóval azért ez egy olyan – úgymond - kitüntető cím, amelyet véleményem szerint egy okosan gondolkodó önkormányzatnak azért differenciáltan, jól meggondolva kellene odaítélnie és nem elindítani egy tendenciát azzal kapcsolatban, hogy gyakorlatilag minden nyugállományba vonuló, x éve vezetőként működő volt igazgató megkapja ezt a címet. Tehát azért megfontolnám, most látom, hogy öt ilyen személyről van szó, nehogy esetleg az elkövetkezendő években folyamatosan, automatikusan beterjessze ezt a városvezetés. Különös tekintettel arra, hogy ez beépül egyrészt az adott intézmény költségvetésébe, másrészt, hát valamilyen módon azért zavart kelt a pedagógus társadalomban. Nem beszélve arról, hogy aki megérdemli, az megérdemli. Tehát egy tényleg több évtizedes, lásd Móricz iskola esetében, több évtizedes munka után én magam is megszavazom, ugyanúgy, mint a gimnázium esetében, de hát az itt jelenlévők közül sem tudok mindegyikkel maximálisan egyetérteni.

Dr. Kálmán András polgármester:

Egyetértek önnel képviselő úr. Mivel nincs több jelentkező, a napirendet lezárom, a határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 189/2006. (VI.01.) KH. számú határozata

1.)	Dunaújváros Megyei Jogú Város Közgyűlése a Széchenyi István Gimnázium igazgatójának Székelyi Sándornak, megbízása lejártakor, 2006. augusztus 1-jétől, címzetes igazgatói címet adományoz a címmel járó pótlékkal együtt. A címmel járó pótlék összege 19.600.-Ft/hó, járulékokkal együtt 25.872.-Ft/hó. 
       A 2006 évet terhelő összes költség járulékokkal együtt 103.488.-Ft.  
A kifizetés költségfedezete az önkormányzat 2006 évi költségvetéséről szóló 3/2006. (II. 16.) KR számú rendelete 5. számú mellékletének “Intézményvezetők jutalmazása” céltartalék sora.
A 2007. évtől a címzetes igazgató címmel járó pótlék költségfedezete az intézmény költségvetésébe beépül.

2.)	Dunaújváros Megyei Jogú Város Közgyűlése utasítja a polgármestert, hogy a cím adományozásával kapcsolatos intézkedéseket tegye meg.

Felelős:	 - a határozat közléséért:
	      	   a polgármester
	   	 - a határozat végrehajtásában való közreműködésért:
	              a személyügyi és gondnoksági iroda vezetője
                         az oktatási és kulturális iroda vezetője
                               a pénzügyi és vagyonkezelési iroda vezetője
Határidő:  - a határozat közlésére: 2006. június 12.
	             - a határozat végrehajtására: 2006. augusztus 01.

3.)	Dunaújváros Megyei Jogú Város Közgyűlése utasítja a jegyzőt, hogy az 1.) pontba foglalt döntést az önkormányzat 2006. évi költségvetéséről szóló 3/2006. (II. 16.) KR számú rendelet módosításának időpontjában, a rendelet 5. számú mellékletének “Intézményvezetők jutalmazása” céltartalék sora terhére vegye figyelembe.
Felelős:  -  a határozat végrehajtásáért:
                     a jegyző
       -  a határozat végrehajtásában való közreműködésért:
       a pénzügyi bizottság elnöke
       a gazdasági bizottság elnöke
       az ügyrendi, igazgatási és jogi bizottság elnöke
                - a határozat végrehajtásának előkészítésében való közreműködésért:
    a pénzügyi és vagyonkezelési iroda vezetője
    a szervezési és jogi iroda vezetője
      Határidő: a 2006. évi költségvetés módosításának időpontja

4.)	Dunaújváros Megyei Jogú Város Közgyűlése utasítja a Széchenyi István Gimnázium vezetőjét, hogy az 1.) pontba foglalt döntést a 2007. évre kidolgozandó feladatmutató változások időpontjában, a címzetes igazgatói címmel járó pótlékigényt - a mindenkori pótlékalap 100 %-val számítva – mutassa  ki.

Felelős:  -  a határozat végrehajtásáért:
   a Széchenyi István Gimnázium igazgatója
- a határozat végrehajtásában való közreműködésért:
 az oktatási és kulturális iroda vezetője
Határidő: - a 2006. október 31.

26.	Javaslat címzetes igazgatói cím adományozására Pallos László részére
	Előadó:	a polgármester

Dr. Kálmán András polgármester:

Kérdezem a véleményező oktatási és pénzügyi bizottság elnökét, hogy kíván-e szóbeli kiegészítést tenni, valamint felkérem a gazdasági bizottság elnökét, hogy ismertesse a bizottsági véleményt.

Pintér Attila képviselő, a gazdasági bizottság elnökhelyettese:

A gazdasági bizottság az előterjesztést egyhangúan támogatta.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 190/2006. (VI.01.) KH. számú határozata

1.	Dunaújváros Megyei Jogú Város Közgyűlése a Dunaferr Szakközép- és Szakiskola igazgatójának Pallos Lászlónak, megbízása lejártakor, 2006. augusztus 1-jétől, címzetes igazgatói címet adományoz a címmel járó pótlékkal együtt. A címmel járó pótlék összege 19.600.-Ft/hó, járulékokkal együtt 25.872.-Ft/hó. 
       A 2006 évet terhelő összes költség járulékokkal együtt 103.488.-Ft.  
A kifizetés költségfedezete az önkormányzat 2006 évi költségvetéséről szóló 3/2006. (II. 16.) KR számú rendelete 5. számú mellékletének “Intézményvezetők jutalmazása” céltartalék sora.
A 2007. évtől a címzetes igazgató címmel járó pótlék költségfedezete az intézmény költségvetésébe beépül.

2.	Dunaújváros Megyei Jogú Város Közgyűlése utasítja a polgármestert, hogy a cím adományozásával kapcsolatos intézkedéseket tegye meg.

Felelős:	 - a határozat közléséért:
	      	   a polgármester
	   	 - a határozat végrehajtásában való közreműködésért:
	              a személyügyi és gondnoksági iroda vezetője
                         az oktatási és kulturális iroda vezetője
                               a pénzügyi és vagyonkezelési iroda vezetője
Határidő:  - a határozat közlésére: 2006. június 12.
	             - a határozat végrehajtására: 2006. augusztus 01.

3.	Dunaújváros Megyei Jogú Város Közgyűlése utasítja a jegyzőt, hogy az 1.) pontba foglalt döntést az önkormányzat 2006. évi költségvetéséről szóló 3/2006. (II. 16.) KR számú rendelet módosításának időpontjában, a rendelet 5. számú mellékletének “Intézményvezetők jutalmazása” céltartalék sora terhére vegye figyelembe.

Felelős:  -  a határozat végrehajtásáért:
                     a jegyző
       -  a határozat végrehajtásában való közreműködésért:
       a pénzügyi bizottság elnöke
       a gazdasági bizottság elnöke
       az ügyrendi, igazgatási és jogi bizottság elnöke
                - a határozat végrehajtásának előkészítésében való közreműködésért:
    a pénzügyi és vagyonkezelési iroda vezetője
    a szervezési és jogi iroda vezetője
      Határidő: a 2006. évi költségvetés módosításának időpontja

5.)	Dunaújváros Megyei Jogú Város Közgyűlése utasítja a Dunaferr Szakközép- és Szakiskola vezetőjét, hogy az 1.) pontba foglalt döntést a 2007. évre kidolgozandó feladatmutató változások időpontjában, a címzetes igazgatói címmel járó pótlékigényt - a mindenkori pótlékalap 100 %-val számítva – mutassa  ki.

Felelős:  -  a határozat végrehajtásáért:
   a Dunaferr Szakközép- és Szakiskola igazgatója
- a határozat végrehajtásában való közreműködésért:
 az oktatási és kulturális iroda vezetője
Határidő: - a 2006. október 31.

27.	Javaslat címzetes igazgatói cím adományozására Jankó Árpád részére
	Előadó:	a polgármester

Dr. Kálmán András polgármester:

Kérdezem a véleményező oktatási bizottság elnökét, hogy kíván-e szóbeli kiegészítést tenni?

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 191/2006. (VI.01.) KH. számú határozata

1.	Dunaújváros Megyei Jogú Város Közgyűlése a Móricz Zsigmond Általános Iskola igazgatójának Jankó Árpádnak, megbízása lejártakor, 2006. augusztus 1-jétől, címzetes igazgatói címet adományoz a címmel járó pótlékkal együtt. A 8 hónapra vonatkozó címzetes igazgatói pótlék  jutalom formájában egy összegben kerül kifizetésre. A 8 havi pótlék összege 156.800.-Ft, járulékokkal együtt 206.976.-Ft. 
A kifizetés költségfedezete az önkormányzat 2006 évi költségvetéséről szóló 3/2006. (II. 16.) KR számú rendelete 5. számú mellékletének “Intézményvezetők jutalmazása” céltartalék sora.

2.	Dunaújváros Megyei Jogú Város Közgyűlése utasítja a polgármestert, hogy a cím adományozásával kapcsolatos intézkedéseket tegye meg.

Felelős:	 - a határozat közléséért:
	      	   a polgármester
	   	 - a határozat végrehajtásában való közreműködésért:
	              a személyügyi és gondnoksági iroda vezetője
                         az oktatási és kulturális iroda vezetője
                               a pénzügyi és vagyonkezelési iroda vezetője
Határidő:  - a határozat közlésére: 2006. június 12.
	             - a határozat végrehajtására: 2006. augusztus 01.

3.	Dunaújváros Megyei Jogú Város Közgyűlése utasítja a jegyzőt, hogy az 1.) pontba foglalt döntést az önkormányzat 2006. évi költségvetéséről szóló 3/2006. (II. 16.) KR számú rendelet módosításának időpontjában a rendelet 5. számú mellékletének “Intézményvezetők jutalmazása” céltartalék sora terhére vegye figyelembe.

 Felelős:  -  a határozat végrehajtásáért:
                a jegyző
  -  a határozat végrehajtásában való közreműködésért:
a pénzügyi bizottság elnöke
a gazdasági bizottság elnöke
az ügyrendi, igazgatási és jogi bizottság elnöke
             - a határozat végrehajtásának előkészítésében való közreműködésért:
a pénzügyi és vagyonkezelési iroda vezetője
a szervezési és jogi iroda vezetője
Határidő: 2006. évi költségvetés módosításának időpontja

28.	Javaslat címzetes igazgatói cím adományozására Bognár Nándor részére
	Előadó:	a polgármester

Dr. Kálmán András polgármester:

Kérdezem a véleményező oktatási bizottság elnökét, hogy kíván-e szóbeli kiegészítést tenni?

Kérdezem kérdés, hozzászólás, egyéb javaslat van-e?

Cserna Gábor képviselő:

Talált, süllyedt, hangszórót nyertem, na ez az az eset például. Majdnem csak zárt ülésen vagyunk, idézőjelben, tehát szegény jó embert pakolta a sort, a rendszer egyik intézményvezetői székből a másikba. Hál Istennek jó sorsa volt ilyen szempontból Bognár igazgató úrnak, jó egészséget kívánok nyugdíjas éveihez, de gyakorlatilag az ő munkáját összehasonlítani mondjuk egy Székelyi Sándorral, vagy egy Jankó Árpáddal, tehát itt nem látok akkor különbséget, hogy valaki kap egy ilyen címzetes igazgatói posztot, és automatikusan kap, akkor a másik is. Itt megint nem bántva a következő napirendben a hölgyet, az intézményvezető asszonyt, ott meg a méretét hasonlítsuk össze gyakorlatilag mondjuk egy Dunaferr komplex intézménynek, szakképző intézménynek, a maga több, mint száz munkavállalójával és több mint ezer tanulójával, meg a kis hat fős beszédjavító intézetet. Tehát itt vannak azért a nüánsznyi különbségek.

Dr. Kálmán András polgármester:

Mivel nincs több jelentkező, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 14 fő (Dr. Kálmán András, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Selyem József, Szántó Péter, Szekeres György, Tóth Kálmán), ellene szavazott 1 fő (Almási Zsolt), tartózkodott 3 fő (Cserna Gábor, Pochner László, Somogyi György), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 192/2006. (VI.01.) KH. számú határozata

1.	Dunaújváros Megyei Jogú Város Közgyűlése a Gárdonyi Géza Általános Iskola igazgatójának Bognár Nándornak, megbízása lejártakor, 2006. augusztus 1-jétől, címzetes igazgatói címet adományoz a címmel járó pótlékkal együtt. A 8 hónapra vonatkozó címzetes igazgatói pótlék  jutalom formájában egy összegben kerül kifizetésre. A 8 havi pótlék összege 156.800.-Ft, járulékokkal együtt 206.976.-Ft. 

2.	A kifizetés költségfedezete az önkormányzat 2006 évi költségvetéséről szóló 3/2006. (II. 16.) KR számú rendelete 5. számú mellékletének “Intézményvezetők jutalmazása” céltartalék sora.

3.	Dunaújváros Megyei Jogú Város Közgyűlése utasítja a polgármestert, hogy a cím adományozásával kapcsolatos intézkedéseket tegye meg.

Felelős:	 - a határozat közléséért:
	      	   a polgármester
	   	 - a határozat végrehajtásában való közreműködésért:
	              a személyügyi és gondnoksági iroda vezetője
                         az oktatási és kulturális iroda vezetője
                               a pénzügyi és vagyonkezelési iroda vezetője
Határidő:  - a határozat közlésére: 2006. június 12.
	             - a határozat végrehajtására: 2006. augusztus 01.

4.	Dunaújváros Megyei Jogú Város Közgyűlése utasítja a jegyzőt, hogy az 1.) pontba foglalt döntést az önkormányzat 2006. évi költségvetéséről szóló 3/2006. (II. 16.) KR számú rendelet módosításának időpontjában a rendelet 5. számú mellékletének “Intézményvezetők jutalmazása” céltartalék sora terhére vegye figyelembe.
 
Felelős:  -  a határozat végrehajtásáért:
                   a jegyző
     -  a határozat végrehajtásában való közreműködésért:
   a pénzügyi bizottság elnöke
   a gazdasági bizottság elnöke
   az ügyrendi, igazgatási és jogi bizottság elnöke
                -  a határozat végrehajtásának előkészítésében való közreműködésért:
   a pénzügyi és vagyonkezelési iroda vezetője
   a szervezési és jogi iroda vezetője
Határidő: 2006. évi költségvetés módosításának időpontja

29.	Javaslat címzetes igazgatói cím adományozására Odorné Vágó Éva részére
	Előadó:	a polgármester

Dr. Kálmán András polgármester:

Kérdezem a véleményező oktatási és pénzügyi bizottság elnökét, hogy kíván-e szóbeli kiegészítést tenni, valamint felkérem a gazdasági bizottság elnökét, hogy ismertesse a bizottsági véleményt.

Pintér Attila képviselő, a gazdasági bizottság elnökhelyettese:

A gazdasági bizottság egyhangúan támogatta az előterjesztést.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a határozati javaslatot – mellette szavazott 7 fő (Dr. Kálmán András, Almási Zsolt, Cserna Gábor, Hosszú János, Jakab Sándor, Somogyi György, Tóth Kálmán), ellene szavazott 3 fő (Kecskés Rózsa, Dr. Kovács Pálné, Nagy Anikó), tartózkodott 8 fő (Dávid Béla, Kerekes Judit, Kismoni László, Pintér Attila, Pochner László, Selyem József, Szántó Péter, Szekeres György), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – nem fogadta el, ezért a következő határozatot hozta:

Dunaújváros Megyei Jogú Város Közgyűlésének 193/2006. (VI.01.) KH. számú határozata

Dunaújváros Megyei Jogú Város Közgyűlése a “Javaslat címzetes igazgatói cím adományozására Odorné Vágó Éva részére” című előterjesztés határozati javaslatát nem fogadta el.

30.	Javaslat a kötelező eszköz- és felszerelési jegyzékben foglaltaknak megfelelően az e célra 2006. évre elkülönített önkormányzati pénzeszköz felhasználására
	Előadó:	az oktatási bizottság elnöke
			a gazdasági bizottság elnöke
			a pénzügyi bizottság elnöke

Dr. Kálmán András polgármester:

Felhívom Tisztelt Képviselőtársaim figyelmét, hogy az előterjesztés két önálló “A” és “B” jelű döntési alternatívát tartalmaz, melyről külön-külön kell szavaznunk.

Kérdezem az oktatási és a pénzügyi bizottság elnökét, hogy kívánnak-e szóbeli kiegészítést tenni, illetve felkérem a gazdasági bizottság elnökét, hogy ismertesse a bizottsági véleményt.

Pintér Attila képviselő, a gazdasági bizottság elnökhelyettese:

A gazdasági bizottság a “B” verziót támogatta.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. Először a határozati javaslat “A” változatát teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a határozati javaslat “A” változatát – mellette szavazott 2 fő (Dávid Béla, Hosszú János), ellene szavazott 5 fő (Kerekes Judit, Kismoni László, Pintér Attila, Pochner László, Szekeres György), tartózkodott 10 fő (Dr. Kálmán András, Cserna Gábor, Jakab Sándor, Kecskés Rózsa, Dr. Kovács Pálné, Nagy Anikó, Selyem József, Somogyi György, Szántó Péter, Tóth Kálmán), nem szavazott 1 fő (Almási Zsolt),  távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – nem fogadta el.

Dr. Kálmán András polgármester:

Most a “B” változatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a határozati javaslat “B” változatát – mellette szavazott 16 fő (Dr. Kálmán András, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Szántó Péter, Szekeres György, Tóth Kálmán), tartózkodott 1 fő (Somogyi György), nem szavazott 1 fő (Almási Zsolt), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – elfogadta, és a következő határozatot hozta:

Dunaújváros Megyei Jogú Város Közgyűlésének 194/2006. (VI.01.) KH. számú határozata

1.)Dunaújváros Megyei Jogú Város Közgyűlése hozzájárul ahhoz, hogy 2006 évben a kötelező eszköz- és felszerelési jegyzékben foglaltak megvalósulásához az intézmények részére támogatást adjon - a következő felosztás szerint - azzal, hogy a pénzeszköz felhasználása  csak az intézményi kötelező eszközök és felszerelések vásárlására fordítható, figyelemmel a 46/2005. (II. 10.) KH számú határozat 7.) pontjára, mely szerint “Dunaújváros Megyei Jogú Város Közgyűlése utasítja a fenntartása alá tartozó közoktatási intézményeket, hogy 2. pontban engedélyezett eszközök beszerzését minden lehetőséget kihasználva, elsősorban pályázati úton valósítsák meg…”.

Intézmény megnevezése	2006 évi	
	támogatás	
	 eFt	
Dunaújvárosi Óvoda	2 214,0   	
Arany János Általános Iskola	573,0   	
Dózsa György Általános Iskola	196,8   	
Gárdonyi Géza Általános Iskola	407,3   	
Intézmény megnevezése	2006 évi
támogatás
eFt	
Móra Ferenc Általános Iskola	601,1   	
Móricz Zsigmond Általános Iskola	421,5   	
Petőfi Sándor Általános Iskola	467,4   	
Szilágyi Erzsébet Általános Iskola	227,9   	
Szórád Márton Általános Iskola	120,6   	
Vasvári Pál Általános Iskola	374,7   	
Sándor Frigyes Zeneiskola	358,8   	
Bánki Donát Gimnázium és Szakközépiskola	645,3   	
Dunaferr Szakközép- és Szakiskola	101,8   	
Rosti Pál Gimnázium Általános és Szakk.i.      	312,0   	
Hild József Szakközépiskola, Szakiskola és Kollégium	1 080,0   	
Lorántffy Zsuzsanna Szakközépiskola, Szakiskola és Kollégium	544,0   	
Rudas Közgazdasági Szakközépiskola, Szakiskola és Kollégium	610,5   	
Széchenyi István Gimnázium	318,3   	
Mindösszesen:	9 575,0   	

Felelős: - a határozat közléséért:
                 a polgármester
                    - a határozat végrehajtásában való közreműködésért:
                       a pénzügyi és vagyonkezelési iroda vezetője
     Határidő: - a határozat közlésére: 2006. június 12.

2.) Dunaújváros Megyei Jogú Város Közgyűlése hozzájárul ahhoz, hogy 2006 évben a Nevelési Tanácsadó Intézet részére intézményi eszközök és felszerelések vásárlásához 425 eFt  támogatást adjon.

Felelős: - a határozat közléséért:
                 a polgármester
                    - a határozat végrehajtásában való közreműködésért:
                       a pénzügyi és vagyonkezelési iroda vezetője
     Határidő: - a határozat közlésére: 2006. június 12.

3.) Dunaújváros Megyei Jogú Város Közgyűlése hozzájárul ahhoz, hogy az 1.)-2.) pontokban engedélyezett összeg az intézmények részére Dunaújváros Megyei Jogú Város Önkormányzata 2006. évi költségvetéséről és annak végrehajtásáról szóló 3/2006. (II. 16.) KR számú rendelete 5. számú mellékletében, az átadott pénzeszközök - “Az oktatási intézmények kötelező taneszköz beszerzése” - sorról kifizetésre kerüljön, egyben utasítja a jegyzőt, hogy a kötelezettségvállalást a 2006. évi költségvetési rendelet módosítása során vegye figyelembe.
 
Felelős:    -  a határozat végrehajtásáért:
                     a jegyző
       -  a határozat végrehajtásában való közreműködésért:
       a pénzügyi bizottság elnöke
       a gazdasági bizottság elnöke
       az ügyrendi, igazgatási és jogi bizottság elnöke
                 - a határozat végrehajtásának előkészítésében való közreműködésért:
   a pénzügyi és vagyonkezelési iroda vezetője
   a szervezési és jogi iroda vezetője
     Határidő: 2006. évi költségvetés módosításának időpontja

31.	Javaslat a Penteléért Alapítvány kérelmének elbírálására
	Előadó:	a kulturális, kisebbségi és vallásügyi bizottság elnöke

Dr. Kálmán András polgármester:

Felhívom Tisztelt Képviselőtársaim figyelmét, hogy az előterjesztés két önálló “A” és “B” jelű döntési alternatívát tartalmaz, melyről külön-külön kell szavaznunk.

Felkérem a kulturális, kisebbségi és vallásügyi bizottság elnökét, hogy ismertesse a bizottsági véleményt.

Szántó Péter képviselő, a kulturális, kisebbségi és vallásügyi bizottság elnöke:

Bizottságunk eheti ülésén tárgyalta a napirendi pontot és az “A” változatot egyhangúan javasolja elfogadásra.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. Először a határozati javaslat “A” változatát teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a határozati javaslat “A” változatát – mellette szavazott 18 fő (Dr. Kálmán András, Almási Zsolt, Cserna Gábor, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – elfogadta, és a következő határozatot hozta:

Dunaújváros Megyei Jogú Város Közgyűlésének 195/2006. (VI.01.) KH. számú határozata

1.	Dunaújváros Megyei Jogú Város Közgyűlése 250 E Ft-os céltámogatást nyújt a Penteléért Alapítványnak pentelei búcsú, penteleiek találkozója, valamint szüreti felvonulás és bál szervezése érdekében. A támogatást a 2006. évi költségvetés Közművelődési célfeladatok, vallás és kisebbségi ügyek rovata terhére kell teljesíteni.

2.	Dunaújváros Megyei Jogú Város Közgyűlése utasítja a polgármestert, hogy az 1.) pont alapján kössön céltámogatási szerződést az alapítvánnyal.

Felelős:  - a határozat végrehajtásáért:
                  a polgármester
                     - a határozat végrehajtása előkészítéséért:
                       az oktatási és kulturális iroda vezetője 
Határidő:  2006. június 15.

32.	Javaslat a Dunaújváros Színházáért Alapítvány alapító okirata módosítására
	Előadó:	a kulturális, kisebbségi és vallásügyi bizottság elnöke
			az ügyrendi, igazgatási és jogi bizottság elnöke

Dr. Kálmán András polgármester:

Ülésünk előtt kiosztásra került egy új határozati javaslat, amely a kipostázott anyaghoz képest már nem tartalmaz alternatívákat. Kérem, hogy a döntéshozatalnál a most kiosztott határozati javaslatot szíveskedjenek figyelembe venni.

Felkérem a kulturális, kisebbségi és vallásügyi bizottság elnökét, és az ügyrendi, igazgatási és jogi bizottság elnökének helyettesét, hogy ismertessék a bizottsági véleményeket.

Szántó Péter képviselő, a kulturális, kisebbségi és vallásügyi bizottság elnöke:

Bizottságunk a határozati javaslatot egyhangúan támogatta és javasolja a közgyűlésnek elfogadásra.

Kecskés Rózsa képviselő, az ügyrendi, igazgatási és jogi bizottság elnökhelyettese:

Az ügyrendi bizottság egyhangúan támogatta, közgyűlési tárgyalásra alkalmasnak találta az előterjesztést.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. Felhívom a figyelmet, hogy a most kiosztott határozati javaslatról fogunk dönteni. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 15 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Selyem József, Szántó Péter, Szekeres György, Tóth Kálmán), tartózkodott 2 fő Pochner László, Somogyi György), nem szavazott 1 fő (Cserna Gábor), távol volt 4 fő (Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 196/2006. (VI.01.) KH. számú határozata

1.	Dunaújváros Megyei Jogú Város Közgyűlése a Dunaújváros Színházáért Alapítvány alapító okiratát Fejér Megyei Bíróság a Pk. 60.977/1991/20 számú végzése figyelembevételével a határozat 1. számú melléklete szerint módosítja, az alábbi kiegészítésekkel:
-	az alapító okirat 12. pontjában az alábbi rendelkezést hatályon kívül helyezi:
“A felügyelő bizottság akkor határozatképes, ha ülésén a tagok többsége jelen van, a bizottság a döntéseit egyszerű szótöbbséggel hozza.”
helyébe az alábbi rendelkezés lép:
“A felügyelő bizottság akkor határozatképes, ha ülésén legalább 2 fő  jelen van. Ha a bizottság minden tagja jelen van, akkor a bizottság a döntéseit egyszerű szótöbbséggel hozza, ha az ülésen 2 tag van jelen, akkor egyhangú döntés szükséges.”
 	- az alapító okirat 16. pontja az alábbi legyen:
“Az alapítvány megszűnése esetén annak vagyona a Dunaújvárosi Művészetért Alapítványt illeti meg.”

2.	Dunaújváros Megyei Jogú Város Közgyűlése felhatalmazza a polgármestert az 1.) pontban említett alapítvány határozathoz mellékelt, és 1.) pont szerint módosított alapító okiratának aláírására, egyben utasítja, hogy gondoskodjon az alapítványi alapító okirat módosításainak bírósági bejegyeztetéséről. 

Felelős: - a határozat végrehajtásáért:
                 a polgármester
               - a határozat végrehajtásában való közreműködésért:
 az oktatási és kulturális iroda vezetője
Határidő: 2006. június 6.

33.	Javaslat a 3350/1 hrsz. alatt felvett “szabadstrand” hasznosítására
	Előadó:	a gazdasági bizottság elnöke
			az ügyrendi, igazgatási és jogi bizottság elnöke

Dr. Kálmán András polgármester:

Felhívom Tisztelt Képviselőtársaim figyelmét, hogy az előterjesztés két önálló “A” és “B” jelű döntési alternatívát tartalmaz, melyről külön-külön kell szavaznunk.

Felkérem a gazdasági és az ügyrendi, igazgatási és jogi bizottság elnökhelyetteseit, hogy ismertessék a bizottsági véleményeket.

Pintér Attila képviselő, a gazdasági bizottság elnökhelyettese:

A gazdasági bizottság egyhangúan az “A” verziót támogatta.

Kecskés Rózsa képviselő, az ügyrendi, igazgatási és jogi bizottság elnökhelyettese:

Az ügyrendi bizottság egyhangúan közgyűlési tárgyalásra alkalmasnak találta az anyagot.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. Először a határozati javaslat “A” változatát teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés a határozati javaslat “A” változatát – mellette szavazott 16 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Selyem József, Somogyi György, Szántó Péter, Szekeres György, Tóth Kálmán), tartózkodott 1 fő (Pochner László), távol volt 5 fő (Cserna Gábor, Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – elfogadta és a következő határozatot hozta:

Dunaújváros Megyei Jogú Város Közgyűlésének 197/2006. (VI.01.) KH. számú határozata

1.	Dunaújváros Megyei Jogú Város Közgyűlése kinyilvánítja azon szándékát, hogy az Éden Fesztivál rendezőjének a Laurus Produkció Kft. részére 3 hónap, határozott időtartamra haszonkölcsönbe adja a dunaújvárosi 3350/1 hrsz alatt felvett “szabadstrand” ingatlanát a fesztivál helyszínének biztosításának céljából, egyben felhatalmazza a polgármestert, hogy a haszonkölcsön szerződést írja alá. 

2.	Dunaújváros Megyei Jogú Város Közgyűlése a dunaújvárosi 3350/1 hrsz alatt felvett “szabadstrand” ingatlanát zártkörű, meghívásos pályázat útján kívánja hasznosítani. A meghívásos pályázaton az alábbi cégek vehetnek részt: 
1. Ayrin Kereskedelmi és Vendéglátó Kft. (Dunaújváros, Bartók tér 5.) 
2. Group Motors Kft. (Lórév, Dózsa Gy. ú. 60. 
3. Laurus Produkció Kft. 
4.  Futi 2005b Bt. (Mezőfalva, Kinizsi u. 40.) 

3.	Dunaújváros Megyei Jogú Város Közgyűlése utasítja a polgármestert, hogy az 1. számú mellékeltben szereplő pályázati kiírást a meghívottak részére juttassa el, valamint a gazdasági bizottságot hogy a pályázat nyertesére tegyen javaslatot a közgyűlésnek. 

Felelős: - a határozat végrehajtásáért:
            a polgármester;
          - a határozat végrehajtásában való közreműködéséért:
            a gazdasági bizottság elnöke
          - a határozat végrehajtásának előkészítéséért:
                 a pénzügyi és vagyonkezelési iroda vezetője
Határidő: a  haszonkölcsön szerződés aláírására: 2006. június 15. 
     a pályázat kiírására: 2006. június 30. 
	     a pályázati anyagok közgyűlés elé terjesztésére: 2006. július 15. 

34.	Javaslat Dunaújváros Megyei Jogú Város Közgyűlésének 70/2005. (III.10.) KH számú határozatának végrehajtására, az egészségügyi alapellátás rendelőhelyiségeinek értékesítésére
	Előadó:	a gazdasági bizottság elnöke
			az egészségügyi és szociális bizottság elnöke
			a pénzügyi bizottság elnöke
			az ügyrendi, igazgatási és jogi bizottság elnöke

Dr. Kálmán András polgármester:

Felkérem a gazdasági, az egészségügyi és szociális, a pénzügyi és az ügyrendi, igazgatási és jogi bizottság elnökeit, hogy ismertessék a bizottsági véleményeket.

Kecskés Rózsa képviselő, az egészségügyi és szociális bizottság elnöke, az ügyrendi, igazgatási és jogi bizottság elnökhelyettese:

Az egészségügyi és szociális bizottság, illetve az ügyrendi, igazgatási és jog bizottság is egyhangúan elfogadta és támogatta a javaslatot.

Pochner László képviselő, a pénzügyi bizottság elnök-helyettese:

A bizottság az előterjesztést 2 igen, 1 nem és 1 tartózkodással nem támogatta.

Pintér Attila képviselő, a gazdasági bizottság elnökhelyettese:

A gazdasági bizottság az előterjesztést támogatta.

Dr. Kálmán András polgármester:

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 17 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Pochner László, Selyem József, Somogyi György, Szántó Péter, Szekeres György, Tóth Kálmán), távol volt 5 fő (Cserna Gábor, Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 198/2006. (VI.01.) KH. számú határozata

1. Dunaújváros Megyei Jogú Város Közgyűlése a  262/2004. (VII.02) KH. számú határozatát hatályon kívül helyezi. 

2. Dunaújváros Megyei Jogú Város Közgyűlése értékesíteni kívánja egységesen 160.000 Ft/m2 + ÁFA vételárért
1.	az Alkotás u. 7. szám alatt található 730/62/A/51 hrsz.-ú, 160 m2 nagyságú orvosi rendelő megnevezésű ingatlanát az ingatlant jelenleg is használó háziorvosok részére,
1.	az Alkotás u. 7. szám alatt található 730/62/A/42 hrsz.-ú, 180 m2 nagyságú orvosi rendelő megnevezésű ingatlanát az ingatlant jelenleg is használó háziorvosok részére, 
2.	a Derkovits u. 2. szám alatt található 42/15/A/1 hrsz.-ú, 72 m2 nagyságú orvosi rendelő megnevezésű ingatlanát az ingatlant jelenleg is használó háziorvosok részére, 
3.	a  Derkovits u. 2. szám alatt található 42/15/A/2 hrsz.-ú, 108 m2 nagyságú orvosi rendelő megnevezésű ingatlanát az ingatlant jelenleg is használó háziorvosok részére, 
4.	a  Derkovits u. 2. szám alatt található 42/15/A/2 hrsz.-ú, 56 m2 nagyságú orvosi rendelő megnevezésű ingatlanát az ingatlant jelenleg is használó háziorvosok részére, 
5.	a  Váci Mihály u. 9-10. szám alatt található 451/31/B/83 hrsz.-ú, 78 m2 nagyságú orvosi rendelő megnevezésű ingatlanát az ingatlant jelenleg is használó háziorvosok részére, 
6.	az Váci Mihály u. 9-10. szám alatt található 451/31/B/82 hrsz.-ú, 113 m2 nagyságú orvosi rendelő megnevezésű ingatlanát az ingatlant jelenleg is használó háziorvosok részére.
7.	a Petőfi Sándor utca 1. szám alatt található 1457 hrsz-ú 245 m2 nagyságú orvosi rendelő megnevezésű ingatlanát az ingatlant jelenleg is használó orvosok részére. 

3. A 2. pontban meghatározott egyes rendelők megvásárlásához Dunaújváros Megyei Jogú Város Közgyűlése 1.500 eFt vissza nem térítendő támogatást biztosít árkedvezmény formájában a rendelőket jelenleg is használó orvosok részére. A támogatás nyújtásának feltétele, hogy az érintett orvos az önkormányzattal kötött megbízási szerződése közös megegyezéssel módosításra kerüljön azzal, hogy az ingyenes rendelő biztosításának kötelezettsége a továbbiakban nem terheli az önkormányzatot.

4. Dunaújváros Megyei Jogú Város Közgyűlése a közigazgatási területén házi és gyermekorvosi tevékenységet végző vállalkozó orvosok részére körzethatáron belüli orvosi rendelő építéséhez - kialakításához 2006. június 30-ától 2006. december 31-éig igénybe vehető 1.500 eFt egyszeri, vissza nem térítendő támogatást biztosít. Az ehhez szükséges fedezeteként a Váci M. u. 11-12. szám alatti 451/31/C/82 hrsz.-ú, valamint a 451/31/C/83 hrsz-ú ingatlanok értékesítéséből befolyó vételárat jelöli meg, egyben utasítja a polgármestert, hogy az ingatlanok értékesítéséről szóló előterjesztést terjessze a közgyűlés elé. 

Felelős:  – a határozat végrehajtásáért: a polgármester;
                    -  a határozat végrehajtásában való közreműködésért:
		  a pénzügyi és vagyonkezelési iroda vezetője,
    Határidő: a határozat közlésére: 2006. június 15. 
                     az értékesítésre vonatkozó előterjesztés elkészítésére: 2006. június 30. 

5. Dunaújváros Megyei Jogú Város Közgyűlése utasítja a polgármestert, az érintett házi és gyermekorvosokat a határozatban foglalt támogatási lehetőségről tájékoztassa. Dunaújváros Megyei Jogú Város Közgyűlése felhatalmazza a polgármestert, hogy a 2. pontban meghatározott rendelők értékesítésére vonatkozóan kötendő adásvételi szerződéseket az ott meghatározott vételáron és kedvezménnyel az ügyrendi igazgatási és jogi bizottság véleményének kikérése után írja alá. 

Felelős:  – a határozat végrehajtásáért: a polgármester;
- a határozat végrehajtásában való közreműködésért:
      az ügyrendi, igazgatási és jogi bizottság elnöke
-  a határozat végrehajtásának előkészítésében való közreműködésért:
      a pénzügyi és vagyonkezelési iroda vezetője,
	  a szervezési és jogi iroda vezetője
Határidő:  2006. december 31.   

35.	Tájékoztató Dunaújváros Megyei Jogú Város Polgármesteri Hivatala 2006. I-IV. havi pénzügyi terve teljesítéséről
	Előadó:	a polgármester

Dr. Kálmán András polgármester:

Kérdezem a véleményező bizottság elnökeit, a pénzügyi és a gazdasági bizottság elnökeit, hogy kívánnak-e szóbeli kiegészítést tenni?

Kérdezem kérdés, hozzászólás, egyéb javaslat van-e?
Amennyiben nincs, a napirendet lezárom. A határozati javaslatot teszem fel szavazásra. Aki elfogadja, kérem az igen gomb megnyomásával jelezze.

Dr. Kálmán András polgármester szavazást rendelt el, melynek eredményeként megállapította, hogy a közgyűlés – mellette szavazott 15 fő (Dr. Kálmán András, Almási Zsolt, Dávid Béla, Hosszú János, Jakab Sándor, Kecskés Rózsa, Kerekes Judit, Kismoni László, Dr. Kovács Pálné, Nagy Anikó, Pintér Attila, Selyem József, Szántó Péter, Szekeres György, Tóth Kálmán), ellene szavazott 1 fő (Somogyi György), tartózkodott 1 fő (Pochner László), távol volt 5 fő (Cserna Gábor, Dr. Dorkota Lajos, Dr. Kántor Károly, Dr. Ragó Pál, Dr. Skaliczki Andrea) – a következő határozatot hozta:

Dunaújváros Megyei Jogú Város Közgyűlésének 199/2006. (VI.01.) KH. számú határozata

Dunaújváros Megyei Jogú Város Közgyűlése elfogadja a Dunaújváros Megyei Jogú Város Polgármesteri Hivatala 2006. I-IV. havi pénzügyi terve teljesítéséről szóló tájékoztatót.

Dr. Kálmán András polgármester:

Az SZMSZ 18.§ (2) - (3) bekezdése értelmében az írásbeli interpellációt az ülés napját megelőző 5 nappal, a szóbeli interpellációt pedig az ülés napján 12,00 óráig kell a polgármesternek bejelenteni.
Ilyen bejelentés nem érkezett, ezért interpellációra nincs lehetőség, de interpellációnak nem minősülő kérdés azonban lehetséges.

Kérdezem ilyen kérdés van-e? Úgy látom, hogy nincs.

Tisztelt Képviselőtársaim!

Mint ahogy az ülés elején jeleztem, a következő napirendi pontokat zárt ülésen tárgyaljuk meg.
Felhívom a figyelmet, hogy a zárt ülésen a képviselőkön, a jegyzőn és a jegyzőkönyvvezetőkön kívül csak azok vehetnek részt, akiknek a részvételi és tanácskozási jogát a közgyűlés ülésünk elején szavazatával biztosította.

Dr. Kálmán András polgármester megköszönte a testületi tagok, valamint a meghívottak megjelenését és a nyilvános ülést bezárta.

K.m.f.

               (: Dr. Kálmán András :)                                (: Dr. Tóth István :)
                     polgármester                                           címzetes főjegyző